
Η ΑΝΤΙΠΟΛΙΤΕΥΣΗ 
ΤΟΝ ΕΓΚΛΗΜΑΤΙΑ 


Η υπόθεση του βοϋοφόνου Εορίν, του επονο 
μαζόμενου Ρουμάνου, ενώ είναι μια καθαρά 
αστυνομική υπόθεση πήρε πεθώριες πολιτι¬ 
κές διαστάσεις. Αυτό δεν είναι καθόλου τυχαίο. Δεν 
υπάρχει κανένα γεγονός πια, που να έρχεται στη γνώ¬ 
ση της πλατιάς μάζας και να τη ουγκινεί, και το οποίο 
να μην μπαίνει βτο κέντρο του οξυμένου πολιτικού 
ανταγωνισμού που κυριαρχεί β' αυτή τη χώρα. Η ίδια 
η οξυμένη πολιτική αντιπαράθεση είναι αυτή που κα¬ 
θορίζει από μια στιγμή και πέρα και την εξέλιξη και 
αυτών των ίδιων των μη πολιτικών γεγονότων. Αυτό 
ακριβώς έγινε στην περίπτωση εορίν. 


Ο τραυματισμός τόσων πολλών α¬ 
στυνομικών και ο θανάσιμος ίσως 
τραυματισμός της νεαρής ομήρου 
του εγκληματία είναι ουσιαστικά α¬ 
ποτέλεσμα της τρομακτικής πολι¬ 
τικής πίεσης που ασκείται εδώ και 
καιρό στην πολιτική ηγεσία του υ¬ 
πουργείου Δημόσιας Τάξης από τη 
σοσιαλφασιστική αντιπολίτευση. 
Έχουμε διαπιστώσει τη λύσσα αυ¬ 
τής της αντιπολίτευσης ενάντια 
στην πολιτική Ρωμαίου, τόσο στο 
ζήτημα της αντιμετώπισης των κνί- 
τικων πραξικοπημάτων στην ύπαι¬ 
θρο και την πόλη (πλούσιοι αγρό¬ 
τες, καθηγητές), όσο στο πολιτικό 
σαμποτάζ (πυρκαγιές) και στη να- 
ζιστική βία (Χρ. Αυγή). 

Αυτή η πίεση είναι διαρκής και 
ασκείται σε κάθε σημείο αστυνο¬ 
μικής αδυναμίας, είτε πρόκειται για 


τη θεσμική πια διαφθορά ή την α- 
σφαλίτικη βία στους ποινικούς, είτε 
πρόκειται για αδυναμίες που εκδη¬ 
λώνονται σε συγκεκριμένες αστυνο¬ 
μικές επιχειρήσεις. 

Δεν είναι πρωτοφανές για το σο- 
σιαλφασισμό, όπως γενικά και για 
κάθε φασισμό να χτυπάει στα πιο α¬ 
δύναμα σημεία της τη δημοκρατική 
αστική τάξη που έχει απέναντι της. 
Ο αστυνομικός μηχανισμός είναι α¬ 
πό μόνος του ένα αδύναμο σημείο 
αφού έτσι κι αλλιώς είναι ένας μη¬ 
χανισμός βίας στον οποίο διαπρέ- 
πουν πολύ πιο εύκολα από οπουδή¬ 
ποτε αλλού οι διεφθαρμένοι, οι συ¬ 
ντηρητικοί και οι φασίστες. Τέτοιοι 
μηχανισμοί κάτω από την πολιτική 
καθοδήγηση των πιο δημοκρατικών 
μερίδων της αστικής τάξης μπορούν 
εύκολα να γίνουν ωρολογιακές βόμ¬ 


βες γι’ αυτήν. Θυμίζουμε την ευκο¬ 
λία με την οποία τελευταία η αντι¬ 
πολίτευση εκστρατεύει ενάντια στην 
σημερινή πολιτική ηγεσία του Υπ. 
Δημόσιας Τάξης αξιοποιώντας τις 
πλούσιες επιδόσεις της αστυνομίας 
σε διαφθορά. Μια τέτοια άλλωστε α¬ 
ντίφαση, δηλαδή η δημοκρατική πο¬ 
λιτική καθοδήγηση της αστυνομίας 
από τη μια και ο συντηρητικός ή και 
αντιδραστικός αστυνομικός μηχανι¬ 
σμός από την άλλη, είναι που έχει 
οδηγήσει τους μαρξιστές στο συμπέ¬ 
ρασμα ότι δεν μπορούν ποτέ οι λαοί 
να πάρουν αληθινή εξουσία αν δεν 
συντρίψουν τον κρατικό, οπότε και 
τον αστυνομικό μηχανισμό βίας. 

Εννοείται ότι ο φασισμός σε αντί¬ 
θεση με την λαϊκή επανάσταση δεν 
θέλει καθόλου να συντρίψει τον α¬ 
στυνομικό μηχανισμό, αλλά να τον 
πάρει στην δούλεψή του αξιοποιώ- 
ντας μάλιστα και αναπτύσσοντας τις 
πιο βάρβαρες πλευρές του. Είναι τε¬ 
λείως χαρακτηριστικός ο τρόπος με 
τον οποίο ο σοσιαλφασισμός κάλυ¬ 
ψε πολιτικά τη “Χρ. Αυγή” με τη 
σιωπή του και σαμπόταρε και τις α¬ 
στυνομικές έρευνες ενάντιά της. 

Στην προκειμένη περίπτωση ο σο- 
σιαλφασισμός κρύφτηκε πίσω από έ¬ 
ναν κτηνώδη ποινικό εγκληματία 
για να γκρεμίσει τον Ρωμαίο. 

Αυτό βέβαια δεν έγινε με έναν α¬ 
νοιχτά πολιτικό τρόπο. Έγινε βασι¬ 


κά μέσα από τον τύπο και βρήκε πά¬ 
τημα στα λαϊκίστικα κανάλια που 
ξύνουν και καλλιεργούν συστημα¬ 
τικά τις πιο καθυστερημένες πλευ¬ 
ρές του λαού για να αυξήσουν τις 
εισπράξεις τους. 

Στην περίπτωση Σορίν, όλος ο α¬ 
στικός οχετός και ο καιροσκοπισμός 
στοιχήθηκαν πίσω από τον εγκλη¬ 
ματία Σορίν και τους ελεεινούς 
Ευαγγελάτο και Σκάϊ που τον έβγα¬ 
λαν στον αέρα και πρόβαλαν τη βα¬ 
σική του θέση. 

Σ’ αυτή τη χώρα κανένας άνθρω¬ 
πος του λαού δεν μπορεί να μιλήσει 
στα ΜΜΕ ούτε λεπτό, ενώ ελάχι¬ 
στες φορές βρίσκει βήμα για να εκ¬ 
φραστεί η δημοκρατική διανόηση. 
Όμως εγκληματίες τύπου Σορίν ή 
σοσιαλ-ναζιστές σαν τη “Γ7Ν” έχουν 
άνετο χώρο έκφρασης. Εδώ η κτηνω- 
δία έχει απεριόριστο δικαίωμα λό¬ 
γου στις μάζες και αυτό οι νέοι α¬ 
ντιδραστικοί το ονομάζουν ελευθε¬ 
ρία του τύπου. Ο λόγος του “κυρίου 
Σορίν” όπως τον αποκαλούσε 
γλοιωδώς ο Ευαγγελάτος για να δεί¬ 
ξει ότι σέβεται τους “λαϊκούς” ε¬ 
γκληματίες, είχε ένα βασικό επιχεί¬ 
ρημα: ότι η αστυνομία δεν θυσιάζει 
έναν όμηρο αστυνομικό, αλλά θυσιά¬ 
ζει πολλούς ομήρους πολίτες. Αυτό 
το επιχείρημα, καθαρού πολιτικού 
χαρακτήρα, είχε σαν αποκλειστικό 
στόχο να ματαιώσει μια αστυνομική 


επίθεση και μάλιστα να τη ματαιώ¬ 
σει στο όνομα του λαού. Ο Σορίν κα- 
λούσε ουσιαστικά την κοινή γνώμη 
να εμποδίσει την αστυνομία (την ο¬ 
ποία ο ίδιος ο λαός πληρώνει, σύμ¬ 
φωνα πάντα με τον Σορίν), να θυ¬ 
σιάσει τους ομήρους για χάρη του 
γοήτρου της. 

Αυτό το σύνθημα το έκανε δικό 
του και ο Ευαγγελάτος που σαν α¬ 
ντάλλαγμα εξασφάλισε από τον πα¬ 
νούργο Σορίν για τον ίδιο και το κα¬ 
νάλι του τέσσερις ώρες τηλεοπτικού 
θριάμβου. Αυτό το επιχείρημα υιο¬ 
θέτησαν την άλλη μέρα όλες οι φυλ- 
λάδες και συνακόλουθα η εύθραυ¬ 
στη σε συνθήκες ομοβροντίας του 
Τύπου, κοινή γνώμη. 

Αποδείχτηκε στη συνέχεια ότι η 
αστυνομική ηγεσία είχε εκτιμήσει 
λαθεμένα την κατάσταση και με το 
λάθος της πήρε στο λαιμό της τη μί¬ 
α όμηρο. Όμως η αστυνομική επίθε¬ 
ση δεν είχε καθόλου τα στοιχεία της 
περιφρόνησης του λαού υπέρ της ζω¬ 
ής της αστυνομίας. Αυτή η ανόητη 
και ερασιτεχνική επίθεση πρόδινε 
στο βάθος τη δύσκολη πολιτική θέ¬ 
ση στην οποία είχε έρθει η αστυνο¬ 
μία μετά από το προηγούμενο επει¬ 
σόδιο με τον Σορίν. Τότε οι ίδιοι πο¬ 
λιτικοί απατεώνες και δημαγωγοί 

συνέχεια στη σελ. 6 


ΛΑΡΚΟ 


ΟΧΙ ΣΤΗΝ ΓΚΡΙΝΠΙΣ 

Να δοθεί π άδεια για τα απόβλητα 


Οι αντιβιομηχανικές μεσαιωνικές 
δυνάμεις εμφανίζονται έχοντας πολ¬ 
λά πρόσωπα, για να εκτελέσουν το 
παραγωγικό σαμποτάζ στη βιομηχα¬ 
νία της χώρας μας και ιδιαίτερα στη 
βαριά βιομηχανία. Αυτή τη φορά εμ¬ 
φανίστηκαν με το πρόσωπο της 
Γκρίνπις. Η αντιδραστική αυτή “οι¬ 
κολογική” οργάνωση επιτέθηκε με 
το συνηθισμένο στρατιωτικό και ι¬ 
διαίτερα μελετημένο τρόπο στο ερ¬ 
γοστάσιο της Λάρκο προκαλώντας 
ζημιές σε αυτό αξίας δις και δη¬ 
μιουργώντας μεγάλη αναστάτωση 
στη ροή της παραγωγικής διαδικα¬ 
σίας. 

Αντιπροσωπεία της ΟΑΚΚΕ επι- 
σκέφθηκε το εργοστάσιο και μίλησε 
με τον πρόεδρο του εργοστασιακού 
σωματείου καθώς και με εργαζόμε¬ 
νους σε αυτό. Τα οικονομικά στοι¬ 
χεία που αναφέρονται στο άρθρο εί¬ 
ναι από αυτές τις συζητήσεις με τους 


εργαζόμενους. 

Η ΠΑΡΑΓΩΓΗ 

Το εργοστάσιο της Λάρκο βρίσκε¬ 
ται στη Λάρυμνα, μια σχετικά φτω¬ 
χή περιοχή του νομού Φθιώτιδας. Το 
εργοστάσιο αυτό είναι το μοναδικό 
που υπάρχει στη χώρα στο είδος του. 
Παράγει νικέλιο του οποίου η ποιό¬ 
τητα, σύμφωνα με τους εργαζόμε¬ 
νους στη ΛΑΡΚΟ, είναι η καλύτερη 
στην Ευρώπη. Από την εξαγωγή του 
νικελίου εισάγονται στη χώρα μας 
περίπου 35 δις σε συνάλλαγμα. Οι 
μέτοχοι της ΛΑΡΚΟ είναι η ΔΕΗ, 
η Εθνική Τράπεζα, ο ΟΑΕ και η Ε- 
ΤΕΒΕ. Μεγαλύτερος μέτοχος είναι 
η ΔΕΗ. Αυτή τη στιγμή η επιχείρη¬ 
ση απασχολεί 1350 εργαζόμενους, ε¬ 
νώ το 1995 απασχολούσε 2500. Οι 
εργαζόμενοι αυτοί κατοικούν στα έξι 
χωριά και έναν οικοισμό που υπάρ¬ 
χουν στην περιοχή. Η ΛΑΡΚΟ έχει 


μονάδες εξόρυξης των μεταλλευμά¬ 
των του νικελίου σε 5 νομούς της 
χώρας μας, ενώ το εργοστάσιο πα¬ 
ραγωγής βρίσκεται όπως είπαμε στη 
Λάρυμνα. Παρόλη όμως τη μείωση 
του προσωπικού, η παραγωγή, συ¬ 
γκριτικά με τότε, έχει αυξηθεί κατά 
200%. Η βιομηχανία δέχτηκε μεγά¬ 
λο χτύπημα από τη διεθνή πτώση 
των τιμών του νικελίου. Η πτώση 
αυτή προήλθε από τη μια από την 
κρίση στις χώρες της Άπω Ανα¬ 
τολής, όπου και υπάρχουν και τα με¬ 
γαλύτερα εργοστάσια παραγωγής νι¬ 
κελίου και από την άλλη από την 
πτώση των τιμών που προκάλεσε η 
υπερπαραγωγή της Ρωσίας η οποία 
έριξε στην αγορά 200.000 τόνους νι¬ 
κελίου σε ιδιαίτερα χαμηλές τιμές. 
Ένα άλλος παράγοντας της συνέ¬ 
χειας της κρίσης είναι και το γεγο¬ 
νός ότι στο νόμισμα του Ευρώ δεν 
θα χρησιμοποιηθεί νικέλιο. Αυτό ση¬ 


μαίνει ότι από τα νομίσματα που θα 
ρευστοποιηθούν θα παραχθούν επι¬ 
πλέον άλλοι 60.000 τόνοι νικελίου. 

Γενικά οι τιμές του νικελίου πα¬ 
ρουσιάζουν πτώσεις και ανόδους και 
αυτή τη στιγμή βρισκόμαστε στη φά¬ 
ση της πτώσης, η οποία για πρώτη 
φορά είναι τόσο μεγάλης χρονικής 
διάρκειας από τη μια, αλλά και τό¬ 
σο μεγάλης πτώσης στην τιμή του 
νικελίου από την άλλη. Οι διεθνείς 
δηλαδή συγκυρίες είναι αυτή τη 
στιγμή τουλάχιστον εξαιρετικά δυ¬ 
σμενείς για τη λειτουργία του εργο¬ 
στάσιου. 

Η ΕΠΙΘΕΣΗ ΤΗΣ ΓΚΡΙΝΠΙΣ 

Αυτή η χρονική στιγμή που η θέ¬ 
ση του εργοστάσιου είναι ιδιαίτερα 
δύσκολη επελέγη από την Γκρίνπις 
για την επίθεσή της. Αυτή ξεκίνησε 
με την εμπόδιση καταρχήν της απόρ¬ 
ριψης της σκουριάς, που παράγεται 


σαν απόβλητο της διαδικασίας πα¬ 
ραγωγής του νικελίου, σε επιλεγμέ¬ 
νη περιοχή του βόρειου Ευβοϊκού α¬ 
πό την ειδική φορτηγίδα της ΛΑΡ¬ 
ΚΟ. Η εμπόδιση αυτή πραγματοποι¬ 
ήθηκε με φουσκωτά σκάφη της 
Γκρίνπις και είχε σαν αποτέλεσμα 
η φορτηγίδα να επιστρέφει στις ε¬ 
γκαταστάσεις της ΛΑΡΚΟ χωρίς να 
αδειάσει το φορτίο της. Στη συνέ¬ 
χεια η Γκρίνπις το πρωί της Δευτέ¬ 
ρας 7 Σεπτέμβρη καταλαμβάνει αιφ¬ 
νιδιαστικά τις εγκαταστάσεις φόρ- 
τωσης των αποβλήτων και ακινη- 
τοποιεί το γερανό φόρτωσης, διακό- 
πτοντας έτσι τη διαδικασία φόρτω¬ 
σης των αποβλήτων. Στη συνέχεια 
τα μέλη της συλλαμβάνονται με την 
κατηγορία της “διατάραξης οικια¬ 
κής γαλήνης”, όμως αφήνονται στη 

συνέχεια στη σελ. 2 







Σελίδα 2 


ΛΑΡΚΟ 


συνέχεια από τη σελ. 1 

συνέχεια ελεύθεροι με εντολή της 
αντιεισαγγελέως Λαμίας. Όμως η α¬ 
ντιδραστική αυτή οργάνωση παρά 
τις αντιρρήσεις των εργαζομένων 
και την έντονη αντίθεσή τους στις 
ενέργειές της συνέχισε να εμποδί¬ 
ζει τον απόπλου της φορτηγίδας με 
φουσκωτά και μένοντας με μέλη της 
μέσα στο νερό για πολλές ώρες. 
Μπροστά τελικά στον τεράστιο ξε¬ 
σηκωμό των εργαζομένων τα μέλη 
της Γκρίνπις συλλαμβάνονται το 
βράδυ της Παρασκευής και οδηγού¬ 
νται στο αυτόφωρο, όπου και δικά¬ 
ζονται τη Δευτέρα και βέβαια αθω¬ 
ώνονται. 

Όπως φάνηκε από όλη τη διαδι¬ 
κασία της επίθεσης είχαμε να κά¬ 
νουμε με ένα σχέδιο καλά μελετη¬ 
μένο και προσχεδιασμένο στρατιω¬ 
τικού τύπου. Εδώ σε αντίθεση με άλ¬ 
λες παρόμοιες επιθέσεις σαμποταρι- 
στών δεν είχαμε μια διαδήλωση ή 
κάποια διαμαρτυρία αλλά συντεταγ¬ 
μένη στρατιωτική επίθεση. Η Γκρίν- 
πις είχε σαφή γνώση του χώρου α¬ 
πόρριψης των αποβλήτων, της δια¬ 
δικασίας φόρτωσης και των εγκα¬ 
ταστάσεων φόρτωσης του εργοστά¬ 
σιου αλλά και συνολικά όλου του 
χώρου της βιομηχανίας. Οι χώροι 
προσωρινής αποθήκευσης των απορ¬ 
ριμμάτων και μεταφόρτωσής τους 
στη συνέχεια στις ειδικές φορτηγί¬ 
δες που τα μεταφέρουν δεν έχουν 
απεριόριστη χωρητικότητα. Έτσι η 
βιομηχανία ήταν υποχρεωμένη να 
διακόψει ένα μεγάλο μέρος της πα¬ 
ραγωγής της, για να περιορίσει τον 
όγκο των απορριμμάτων της, όπως 
και έγινε. Πράγματι διακόπηκε η 
λειτουργία της Περιστροφικής 1 κα¬ 
θώς και τα καμίνια 1,3 και 4, από 5 
συνολικά καμίνια που λειτουργούν. 
Αυτό το παραγωγικό σαμποτάζ 
στοίχιζε στη εταιρεία περίπου 100 ε¬ 
κατομμύρια την ημέρα. Από την άλ¬ 
λη ο χώρος αυτός είναι και ο πιο 
ακίνδυνος καθότι στους χώρους του 
εργοστάσιου η θερμοκρασία είναι ε¬ 
ξαιρετικά υψηλή. 

ΟΙ ΔΙΚΑΙΟΛΟΓΙΕΣ ΤΗΣ 
ΓΚΡΙΝΠΙΣ ΚΑΙ Η ΑΛΗΘΕΙΑ 

Η αρχική τοποθέτηση της Γκρίν- 
πις για τις ενέργειές της ήταν ότι η 
σκουριά που απορρίπτεται στη θά¬ 
λασσα είναι τοξική με αποτέλεσμα 
τη μόλυνση του θαλάσσιου περιβάλ¬ 
λοντος. Το πανώ που ανάρτησε στο 
γερανό φόρτωσης των αποβλήτων έ¬ 
γραφε: “Όχι τοξικά στη θάλασσα- 
8ΤΟΡ ΏυΜΡΙΝΟ ΝΟΨ”. 

“Σύμφωνα με την Γκρίνπις η 
ΛΑΡΚΟ απορρίπτει κάθε χρόνο με 
φορτηγίδες εκατοντάδες χιλιάδες 
τόνους τοξικής σκουριάς στο Βόρειο 
Ευβοϊκό. Και όπως λένε οι ακτιβι- 
στές, σύμφωνα με την τελευταία ε¬ 
πιστημονική μελέτη του Εθνικού Κέ¬ 
ντρου Θαλάσσιων Ερευνών (ΕΚΘΕ) 
η απόρριψη της σκουριάς έχει προ- 
καλέσει σημαντικά προβλήματα στο 
θαλάσσιο περιβάλλον και στους ορ¬ 
γανισμούς που ζουν στην περιοχή” 
(Ελευθεροτυπία, 8-9). 

Όμως το ψέμα έχει κοντά ποδά¬ 
ρια, όπως λεει και ο λαός μας, και 
ιδιαίτερα όταν είναι κραυγαλέο ή ό¬ 
ταν έχει σημαντικές επιπτώσεις 
στην οικονομική ζωή μιας χώρας. 

Τόσο η διοίκηση του ΕΚΘΕ όσο 
και ο διευθυντής του Δ. Παπανικο- 
λάου στη διάρκεια συνέντευξης τύ¬ 
που, κατηγόρησε την οργάνωση ότι 
χρησιμοποιεί μεμονωμένα στοιχεία 
της μελέτης που πραγματοποίησε το 
Μάρτη του 1998 από τα οποία δεν 
αποδίδεται το νόημά της. Σύμφωνα 
με τον ίδιο η μεταλλουργική 

_ ΝΕΑ ΑΝΑΤΟΛΗ 

ΟΧΙ ΣΤΗΝ ΓΚΡΙΝΠΙΣ 
Να δοδεί η άδεια για τα απόβλητα 


σκουριά της ΛΑΡΚΟ δεν είναι 
τοξική, γίνεται δειγματοληψία στα 
ψάρια των ιχθυοτροφείων και σε θα¬ 
λάσσιους οργανισμούς και δεν έχει 
παρατηρηθεί κανένα πρόβλημα. Σε 
ανακοίνωση μάλιστα του ΕΚΘΕ ση¬ 
μειώνεται ότι οι αναλύσεις της τε¬ 
λευταίας μελέτης για συγκεντρώσεις 
βαρέων μετάλλων σε ψάρια της 
περιοχής δεν έδωσαν ιδιαίτερα υψη¬ 
λά ποσοστά, ενώ και οι μέγιστες τι¬ 
μές είναι μέσα στα επιτρεπτά όρια 
(Ελευθεροτυπία, 8-9). 

Όσο αφορά δε το Πρωτόκολλο του 
Λονδίνου που επικαλείται η Γκρίν- 
πις (αναφερόμενη στη διεθνή νομο¬ 
θεσία) αυτό βρίσκεται σε φάση δια¬ 
μόρφωσης και δεν έχει ακόμη τεθεί 
σε ισχύ. 

Μετά από αυτά η αντιδραστική αυ¬ 
τή οργάνωση τα μαζεύει. Με και¬ 
νούργια ανακοίνωσή της λεει: “η θά¬ 
λασσα δεν είναι χωματερή” και πα¬ 
ρακάτω “η ΑιεθνήςΣύμβαση για την 
Πρόληψη της Θαλάσσιας Ρύπανσης 
από Απόρριψη Καταλοίπων και άλ¬ 
λων Υλών απαγορεύει ρητά τη πό¬ 
ντιση, δηλαδή την απόρριψη με πλοί¬ 
α οποιουδήποτε υλικού στη θάλασ¬ 
σα, πλην πολύ συγκεκριμένων εξαι¬ 
ρέσεων. .. ”(.Ελευθεροτυπία, 10-9). 

Είναι βέβαια άλλο πράγμα να μι¬ 
λά κανείς για τοξικά απόβλητα και 
είναι τελείως διαφορετικό να μιλά 
για απορρίμματα. Γιατί στην πρώτη 
περίπτωση μπορεί να ξεσηκωθεί με¬ 
γάλος θόρυβος από το λαό, ενώ στη 
δεύτερη και παίρνοντας υπόψη τις 
δοσμένες συνθήκες αποβιομηχάνι¬ 
σης της χώρας είναι αδύνατο να δη- 
μιουργηθεί η οποιαδήποτε σοβαρή α¬ 
ντίδραση. 

ΤΟ ΠΡΑΞΙΚΟΠΗΜΑ ΤΗΣ 
ΓΚΡΙΝΠΙΣ 

Μια πραγματικά προοδευτική ορ¬ 
γάνωση που θέλει την προκοπή και 
την υγεία αυτού του λαού, θα έπρε¬ 
πε καταρχήν να απευθυνθεί στους ά¬ 
μεσα ενδιαφερομένους. Και αυτοί 
δεν είναι άλλοι από τους εργαζόμε¬ 
νους στη ΛΑΡΚΟ. Αυτούς θα έπρε¬ 
πε πρώτα να πείσει για τους σκο¬ 
πούς της και για τις ενέργειές της. 
Τους εργαζόμενους και τους κατοί¬ 
κους των γύρω χωριών. Αντί αυτού 
η Γκρίνπις προχωρά στις γνωστές 
της ενέργειες όχι μόνο χωρίς να ρω¬ 
τήσει κανένα αλλά και ενάντια στη 
θέληση των εργατών και της συντρι¬ 
πτικής πλειοψηφίας των κατοίκων 
των γύρω χωριών. Είναι ιδιαίτερα 
εύγλωττη η ανακοίνωση του Σωμα¬ 
τείου Εργαζομένων ΛΑΡΚΟ που δη¬ 
μοσιεύουμε παρακάτω. 

Η ΣΤΑΣΗ ΤΩΝ ΕΡΓΑΤΩΝ 
ΤΗΣ ΛΑΡΚΟ 

Οι εργάτες της ΛΑΡΚΟ απόδει- 
ξαν για μια ακόμη φορά ότι είναι η 
εργατική τάξη που μπορεί να σώσει 
τη χώρα από τους σαμποταριστές και 
η μόνη τάξη που μπορεί να σώσει τη 
βιομηχανία αυτής της χώρας από την 
καταστροφή. Ιδιαίτερα οι εργάτες 
και οι εργαζόμενοι στη βαριά βιο¬ 
μηχανία είναι οι μπροστάρηδες αυ¬ 
τού του αγώνα. Δεν είναι τυχαίο ό¬ 
τι μπροστά στη καταστροφική λαί¬ 
λαπα οι εργάτες της ΛΑΡΚΟ όπως 
και οι εργάτες της Τνχ στη Χαλκι¬ 
δική ή οι εργάτες της ΕΛΒΙΕΞ στα 
Γιάννενα βάζουν τα στήθη τους για 
να σώσουν τα εργοστάσια στα οποί¬ 
α δουλεύουν. Η εργατική τάξη από 
την ίδια της την ταξική φύση κατα¬ 
λαβαίνει ότι μπορεί να ζήσει μόνο 
αν υπάρχει βιομηχανία σε αυτή τη 
χώρα. Και κάνει ότι μπορεί για να 
την κρατήσει. 

Η στάση των εργαζομένων της 
ΛΑΡΚΟ στο πολυήμερο αυτό πρα¬ 
ξικόπημα της Γκρίνπις ήταν πραγ¬ 


ματικά υποδειγματική. Ο κόσμος ή¬ 
ταν έτοιμος να λυντσάρει τους πρα¬ 
ξικοπηματίες και δεν θα είχε και ά¬ 
δικο. Αυτούς τους συγκράτησαν τα 
μέλη του σωματείου των εργαζομέ¬ 
νων. Η διοίκηση του σωματείου ε¬ 
ξήγησε υπομονετικά στην Γκρίνπις 
τους κινδύνους από τις ενέργειές της 
για την ασφάλεια των εργαζομένων 
όσο και για τη συνέχιση της λειτουρ¬ 
γίας της επιχείρησης, χωρίς ωστό¬ 
σο να εισακουστεί. 

Από την άλλη το σωματείο συγκά- 
λεσε σύσκεψη αρμόδιων φορέων για 
να βρεθεί μια λύση στο πρόβλημα. 

Η ΣΤΑΣΗ ΤΩΝ ΚΟΜΜΑΤΩΝ 
ΚΑΙ Η ΚΑΛΥΨΗ ΣΤΗΝ 
ΓΚΡΙΝΠΙΣ 

Η στάση των κομμάτων ήταν α¬ 
παράδεχτη. Ο βουλευτής Εύβοιας 
του ΠΑΣΟΚ Πιπεργιάς με ερώτησή 
του στη Βουλή επισήμανε ότι η 
ΛΑΡΚΟ έχει κατηγορηθεί και στο 
παρελθόν για οικονομικές ατασθα¬ 
λίες και ζήτησε να μάθει αν η 
ΛΑΡΚΟ έχει άδεια για να ρίχνει τη 
σκουριά στη θάλασσα (Ελευθεροτυ¬ 
πία, 10-9). Ο Πιπεργιάς σαν μέλος 
της διοίκησης της ΔΕΗ στο παρελ¬ 
θόν, που είναι και ο κύριος μέτοχος 
της ΛΑΡΚΟ, θα έπρεπε να ξέρει την 
απάντηση που ζητούσε να μάθει και 
βέβαια οι επισημάνσεις του για το 
παρελθόν άλλο δείχνουν παρά τη θέ¬ 
λησή του να συνεχίσει τη λειτουρ¬ 
γία του το εργοστάσιο. 

Ο βουλευτής Εύβοιας του ΣΥΝ 
Β.Αποστόλου αφού αναφέρθηκε στην 
καταστροφή του περιβάλλοντος που 
δήθεν κάνει η ΛΑΡΚΟ ζητά από 
τις αρμόδιες υπηρεσίες να προβούν 
στις απαραίτητες ενέργειες για το 
σταμάτημα της παράνομης δραστη¬ 
ριότητας της ΛΑΡΚΟ ΑΕ (Ελευθε¬ 
ροτυπία, 8-9). Η ΝΔ δεν τοποθετήθη¬ 
κε με κανένα στέλεχος της. Όμως η 
κοινοτική αρχή της Λάρυμνας ό¬ 
που έχει την πλειοψηφία η ΝΔ από 
τη 1996 είχε στείλει έγγραφη δια¬ 
μαρτυρία στην Ευρωπαϊκή Ένωση 
για τη λειτουργία του εργοστάσιου. 

Το ψευτοΚΚΕ κατάγγειλε την 
Γκρίνπις όχι γιατί με τις ενέργειές 
της κινδυνεύει να κλείσει το εργο¬ 
στάσιο, όχι γιατί η Γκρίνπις είπε ψέ¬ 
ματα για το ότι το εργοστάσιο μο¬ 
λύνει, αλλά διότι έτσι διευκολύνε¬ 
ται η ιδιωτικοποίηση της ΛΑΡΚΟ. 
Για τους κατεξοχήν καθοδηγητές 
του βιομηχανικού σαμποτάζ το ζή¬ 
τημα δεν είναι αν το εργοστάσιο θα 
λειτουργήσει και θα ζήσουν οι ερ¬ 
γαζόμενοι και τα γύρω χωριά, αλλά 
εάν θα πουληθεί σε ιδιώτη η ΛΑΡ¬ 
ΚΟ. Γιαυτό και δεν ξεσήκωσαν με¬ 
γάλο θόρυβο, όπως θα έπρεπε αν ή¬ 
ταν πράγματι ένα εργατικό κόμμα, 
αλλά αρκέστηκαν σε αυτή την “α¬ 
παλή” διαμαρτυρία και κουβέντα δεν 
έβγαλαν για τις ζημιές της ΛΑΡΚΟ 
που έχουν άμεση σχέση με τη συνέ¬ 
χιση της λειτουργίας της. Αποδεί¬ 
χτηκαν έτσι για άλλη μια φορά “α¬ 
συνεπείς” διότι στην περίπτωση της 
Τνχ στη Χαλκιδική καθοδηγούν το 
αντιδραστικό κίνημα ενάντια στην 
επένδυση της μεταλλουργίας χρυσού 
σε συμμαχία με τους κλασικούς φα¬ 
σίστες και χρησιμοποιώντας “οικο¬ 
λογικά” επιχειρήματα περί μόλυν¬ 
σης του περιβάλλοντος που και εκεί 
δεν στηρίζονται σε κανένα επιστη¬ 
μονικό δεδομένο. 

ΤΟ ΓΕΝΙΚΟ ΒΙΟΜΗΧΑΝΙΚΟ 
ΣΑΜΠΟΤΑΖ 

Η πολιτική κάλυψη στην Γκρίν- 
πις είναι στην πραγματικότητα οι¬ 
κουμενική. Γιαυτό και κανένας βου¬ 
λευτής κανενός κόμματος δεν πήγε 
να επισκεφθεί το εργοστάσιο τις μέ¬ 


ρες της κρίσης. Αυτό το διαπίστω¬ 
σαν και οι ίδιοι οι εργαζόμενοι ό¬ 
πως φάνηκε και από την καταγγε¬ 
λία του πρόεδρου των εργαζομένων 
στη ΛΑΡΚΟ Γ.Θεοδώρου. 

Υπάρχει στη χώρα μας ένα μπλοκ 
πολιτικών δυνάμεων που εκτελεί με¬ 
θοδικό βιομηχανικό σαμποτάζ. Αυ¬ 
τές οι δυνάμεις εδώ και πολλά χρό¬ 
νια έχουν εξαπολύσει μια καταστρο¬ 
φική επίθεση ενάντια στη βιομηχα¬ 
νία και ιδιαίτερα τη βαριά, καθώς 
και στα μεγάλα έργα υποδομής και 
έχουν καταφέρει σε ένα βαθμό το 
στόχο τους. 

Αυτό γίνεται γενικά με τρεις τρό¬ 
πους: 

α) κρατικοποίηση ενός εργοστά¬ 
σιου, φόρτωμά του με υπεράριθμους 
που πληρώνονται από την επιχείρη¬ 
ση, πιστωτική ασφυξία, σταμάτημα 
του μηχανολογικού εκσυγχρονισμού, 
ασύμφορες συμφωνίες παραγωγής 
(Ναυπηγεία, ΠΥΡΚΑΛ, ΕΒΟ, Πει- 
ραϊκή-Πατραϊκή, Σκαλιστήρη κλπ) 

β) εκστρατείες ενάντια στη μόλυν¬ 
ση και την προστασία της φύσης 
(Πετροχημικά στο Μεσολόγγι, Τνχ 
στη Χαλκιδική, Αχελώος, Λιπάσμα¬ 
τα Δραπετσώνας κλπ) 

γ) με ταξικά προσχήματα, ιδιαίτε¬ 
ρα με το σύνθημα “καμιά απόλυση” 
(Ιζόλα, Πιρέλι). Το εργατικό κίνη¬ 
μα ήταν πάντα ενάντια στις απο¬ 
λύσεις, αλλά έπαιρνε πάντα υπό¬ 
ψη του την κατάσταση μιας επι¬ 
χείρησης και τη γενική κατάστα¬ 
ση της αγοράς προκειμένου να 
προσδιορίσει τις μορφές πάλης και 
τις απαιτήσεις του. Με αυτή τη μέ¬ 
θοδο κλείνουν τα εργοστάσια που 
βρίσκονται σε φάση ύφεσης ή α¬ 
ναδιάρθρωσης. Στην περίπτωση 
των απολύσεων για παράδειγμα 
δεν διεκδικεί μόνο από την επι¬ 
χείρηση αλλά απαιτεί και από το 
κράτος , δηλαδή από το συλλογι¬ 
κό καπιταλιστή, να μοιραστεί το 
βάρος της μισθοδοσίας ή των α¬ 
ποζημιώσεων ή των επιδομάτων 
κλπ. 

Ακόμη χρησιμοποιείται και κά¬ 
θε άλλο πρόσχημα, όπως ο τουρι¬ 
σμός, η σοβινιστική αρχαιοπληξία 
(αρχαιολογικοί χοίροι ή χοίροι αρ¬ 
χαιολογικού ενδιαφέροντος ), ο 
κάλπικος αντιιμπεριαλισμός (χτύ¬ 
πημα των ξένων επενδύσεων, μη 
απορρόφηση κοινοτικών κονδυλί- 
ων). 

Το πολιτικό μπλοκ που εκτελεί 
μεθοδικό βιομηχανικό σαμποτάζ 
στη χώρα μας αποτελείται από το 
ψευτοΚΚΕ, το ΣΥΝ και την τάση 
Λαλιώτη-Σκανδαλίδη μέσα στο 
ΠΑΣΟΚ. Αυτή η τελευταία τάση 
που λειτουργούσε πάντα κάτω α¬ 
πό την καθοδήγηση του Α. Παπαν- 
δρέου, αποτελούσε και αποτελεί 
τον κυβερνητικό και κρατικό προ¬ 
στάτη των αντιβιομηχανικών κι¬ 
νημάτων που καθοδηγούνται και 
οργανώνονται κυρίως από το ψευ¬ 
τοΚΚΕ. Το εύρος τιον κινημάτων 
που εξαπολύει αυτό το μπλοκ αυ¬ 
ξάνεται από τις πολιτικές του συμ- 
μαχίες, περιστασιακές ή όχι, με άλ¬ 
λα τμήματα του ΠΑΣΟΚ και της 
ΝΔ. 

Μέσα σε ένα τέτοιο πολιτικό πλαί¬ 
σιο δρα η Γκρίνπις και είναι το γε¬ 
νικότερο πολιτικό κλίμα που ευνο¬ 
εί τη δράση της. Έτσι μπορεί κα¬ 
νείς πολύ εύκολα να εξηγήσει γιατί 
την πρώτη φορά που πιάστηκαν οι 
σαμποταριστές τους απαγγέλθηκε 
πολύ μικρή κατηγορία και αφέθηκαν 
ελεύθεροι για να συνεχίσουν το σα- 
μποταριστικό έργο τους. Έτσι εξη¬ 
γείται η ολιγωρία των λιμενικών αρ¬ 
χών να προχωρήσουν στη γρήγορη 


σύλληψή τους μικραίνοντας έτσι και 
τη ζημιά του εργοστάσιου και έτσι 
τέλος μπορεί να εξηγήσει κανείς και 
την αθώωσή τους από το δικαστή¬ 
ριο της Λαμίας την προηγούμενη 
Δευτέρα. 

ΤΟ ΜΕΛΛΟΝ ΤΗΣ ΒΙΟΜΗ¬ 
ΧΑΝΙΑΣ 

Για να ζήσει το εργοστάσιο και να 
αναπτυχθεί χρειάζονται κονδύλια. 
Υπάρχει αυτή τη στιγμή ένα επεν¬ 
δυτικό πρόγραμμα της Ευρωπαϊκής 
Ένωσης ύψους 6 δις. Για να συμμε- 
τάσχεις σε αυτό χρειάζεται ιδία συμ¬ 
μετοχή κατά 50%. Το εργοστάσιο έ¬ 
χει έρθει σε επαφή με την ΚΚΟυΡ η 
οποία δέχθηκε να χρηματοδοτήσει. 
Για να αναπτυχθεί χρειάζεται υπο¬ 
στήριξη από το κράτος. Έχει κάθε 
δυνατότητα να προχωρήσει. 

Αυτός όμως που μπορεί πραγμα¬ 
τικά να αποφασίσει για τη ζωή ή το 
θάνατο της ΛΑΡΚΟ είναι οι ίδιοι οι 
εργαζόμενοι σε αυτήν. Μόνο η ερ¬ 
γατιά με τους αγώνες της θα μπορέ¬ 
σει να σώσει το εργοστάσιο από τους 
ανοιχτούς σαμποταριστές και τους 
κρυφούς εχθρούς του. Μόνο αυτή 
μπορεί να συνεχίσει το εργοστάσιο 
να αποτελεί πηγή ζωής για την φτω¬ 
χή αυτή περιοχή της πατρίδας μας. 

Οι εργαζόμενοι της ΛΑΡΚΟ πέ- 
τυχαν μια μεγάλη νίκη. Όμως δεν 
κέρδισαν και τον πόλεμο. Ήδη το 
Νοέμβρη λήγει η άδεια ρίψης των 
απορρριμμάτων στη θάλασσα και θα 
πρέπει να ανανεωθεί. Εδώ βρίσκε¬ 
ται η ουσία της υπόθεσης. Με δεδο¬ 
μένο το πολιτικό κλίμα ο αγώνας 
προμηνύεται δύσκολος, αλλά όχι και 
ακατόρθωτο να κερδηθεί. Χρειάζε¬ 
ται πάνω από όλα η ενότητα των 
εργαζομένων στο εργοστάσιο και πιο 
πλατειά ενότητα με τους κατοίκους 
των γύρω χωριών. 

Οι εργαζόμενοι στη ΛΑΡΚΟ πρέ¬ 
πει να ενωθούν με τους εργαζόμε¬ 
νους στην Τνχ που παλεύουν για 
να γίνει η επένδυση του χρυσού και 
να ζήσουν τα χωριά τους, με τους 
εργαζόμενους στα Λιπάσματα της 
Δραπετσώνας και με κάθε άνθρωπο 
που παλεύει για να σταματήσει η α¬ 
ποβιομηχάνιση και η ερήμωση αυ¬ 
τής της χώρας. 


Παρακαλούμε τους 
αναγνώστες μας να 
στέλνουν τα γράμματά 
τους στη Τ.Θυρίδα 8371, 
Τ.Κ10010 

Για τις οικονομικές σας 
ενισχύσεις 

χρησιμοποιείστε τον νέο 
λογαριασμό μας στην 
Εθνική Τράπεζα: 

160/764962-29 
ή την Τ.Θ 8371 
Τ.Κ 10010 
στο όνομα 
Κ. Λιακόπουλος 


ΝΕΑ ΑΝΑΤΟΛΗ 

15θήμερη εφημερίδα 
της ΟΑΚΚΕ 
Υπεύθυνος σύμφωνα 
με το νόμο 

Κώστας Λιακόπουλος 
Χαλκοκονδύλη 35 
5ος όροφος 
Τ.Θ. 8371 

Τ.Κ. 100 10 Αθήνα 
Τηλ.-Φαξ. 5232553 
Ετήσια συνδρομή: 5.000 

Εξαμηνιαία: 2.500 

ΚΑΤΩ Ο ΔΟΛΟΦΟΝΟΣ ΦΑΤΟΣ ΝΑΝΟ 
ΣΥΜΠΑΡΑΣΤΑΣΗ ΣΤΟ ΔΗΜΟΚΡΑΤΙΚΟ 
ΚΙΝΗΜΑ ΤΟΥ ΑΛΒΑΝΙΚΟΥ ΛΑΟΥ 


Η άνανδρη εν ψυχρώ δολοφονία του υπαρχηγού του Μπε 
ρίσα Ατζέμ Χαϊντάρι το Σάββατο 12 του Σεπτέμβρη στα 
Τίρανα άναψε στη γειτονική μας χώρα μια φωτιά που δύσκολα 
θα σβηστεί. Η λαϊκή εξέγερση που ακολούθησε ήταν, κάτω απ’ 
αυτές τις περιστάσεις, απολύτως φυσιολογική και αναμενόμε¬ 
νη και άνοιξε το δρόμο σε ταχύτατες πολιτικές εξελίξεις, το 
βάθος και το μέγεθος των οποίων ακόμα δεν είναι δυνατό να 
προβλεφθεί. 

Σύσσωμος ο ελληνικός Τύπος και γενικά τα ΜΜΕ, γνωστά 
από το βρόμικο ρόλο τους στα γεγονότα του περσινού Μάρτη 
(βλ. σχετικό αποκαλυπτικότατο ρεπορτάζ του δημοσιογράφου 
Τέλογλου, που μεταδόθηκε πρόσφατα από τη ΝΕΤ), έκαναν λό¬ 
γο για “προσχεδιασμένο πραξικόπημα του Μπερίσα”, λες και 
δεν υπήρχαν ένα σωρό αντικειμενικοί λόγοι για την εκδήλωση 
μιας δημοκρατικής εξέγερσης στην Αλβανία. Το πραξικόπημα 
έγινε πέρσι κι αυτοί το αποκάλεσαν “λαϊκή εξέγερση”. Τώρα 
που έγινε λαϊκή εξέγερση, την αποκαλούν “πραξικόπημα”. 

Το πιο εξωφρενικό απ’ όλα και αυτό για το οποίο αξίζει ν’ 
αγανακτεί κανείς είναι το γεγονός ότι, ενώ προβάλλουν κατά 
κόρο την παραπάνω άποψη κατακεραυνώνοντας το Μπερίσα και 
το Αημοκρατικό Κόμμα, έχουν κυριολεκτικά καταπιεί το ίδιο 
το γεγονός που ξεχείλισε το ποτήρι της αγανάκτησης των Αλ¬ 
βανών: τη δολοφονία του Χαϊντάρι. Είναι σαν να μην έγινε πο¬ 
τέ. Θυμίζει το γνωστό “κερατάς και ζημιωμένος”. Όταν σου 
δολοφονούνε τον υπαρχηγό σου, είναι δυνατόν να μείνεις με 
σταυρωμένα τα χέρια και να μην καταγγείλεις αυτούς που ό¬ 
πλισαν το χέρι του δολοφόνου; Τι θέλανε δηλαδή; Να ζητήσει 
και συγγνώμη κι αποπάνω ο Μπερίσα; 

Επειδή λοιπόν οι ντόπιοι σκοταδιστές διαστρεβλώνουν τε¬ 
λείως με τις εκτιμήσεις τους την ίδια την πραγματικότητα και 
παρουσιάζουν τα πάντα ως μια ακόμα συνωμοσία του Μπερίσα, 
εμείς θα προσπαθήσουμε να μιλήσουμε για την κατάσταση στην 
οποία είχε περιέλθει η Αλβανία επί κυβέρνησης Νάνο με τα 
ίδια τους τα λόγια, αφού ώρες-ώρες τους ξεφεύγουν κάτι μισό- 
λογα που αποκαλύπτουν την αλήθεια. 


ΤΡΑΓΙΚΗ Η ΚΑΤΑΣΤΑΣΗ 

Ο Νάνο είχε πάρει την εξουσί¬ 
α, πέραν των άλλων, με την ψεύ¬ 
τικη υπόσχεση προς τον αλβανι¬ 
κό λαό ότι θα του ξεπληρώσει τα 
λεφτά που είχε χάσει από την κα¬ 
τάρρευση του συστήματος των 
“πυραμίδων” επί Μπερίσα. Αυτός 
όχι μόνο δεν κράτησε την υπό¬ 
σχεσή του, αλλά έχωσε τη χώρα 
ακόμα πιο βαθιά στην οικονομι¬ 
κή εξαθλίωση και τη διαφθορά, 
αφού κυβερνά με τη “βοήθεια” 
των μαφιόζων οπλαρχηγών. Δια¬ 
βάζουμε σχετικά: 

«Η αλήθεια είναι ότι η κυβέρ¬ 
νηση Νάνο που ανέλαβε την ε¬ 
ξουσία τον Ιούλιο 1997 δεν έχει 
καταφέρει να επιβάλει την τάξη 
σε όλη την επικράτεια της Αλ¬ 
βανίας, και ιδιαίτερα στο Βορρά. 
Μόνο το 10% από τα 750.000 ό¬ 
πλα που είχαν κλαπεί από τα 
στρατόπεδα έχουν επιστραφεί. Ο 
μηνιαίος μισθός παραμένει ιδιαί¬ 
τερα χαμηλός (περίπου 32$ μη- 
νιαίως) και ο πληθωρισμός υπερ¬ 
βαίνει το 50% σε ετήσια βάση. Η 
κυβέρνηση έχει δεχθεί αλλεπάλ¬ 
ληλα χτυπήματα και έχουν εκ¬ 
φραστεί δημόσια διαφωνίες (πχ. 
Η παραίτηση του υπουργού Εσω¬ 
τερικών Νερι τάν Τσέκα, τα προ¬ 
βλήματα μεταξύ του Φατός Νά¬ 
νο και του αλβανού προέδρου Ρε- 
τζέπ Μεϊντάνι κλπ.), ενώ στελέ¬ 
χη της έχουν κατηγορηθεί ανοι¬ 
χτά και για δωροδοκία» ( Ελευ¬ 
θεροτυπία, , 20 -9). 

«Η αλήθεια είναι ότι η απομυ¬ 
θοποίηση του Νάνο είχε αρχίσει 
να συμβαίνει πολύ πριν. Παρά¬ 
πονα για τη “χαλαρότητα” με την 


οποία ο αλβανός πρωθυπουργός 
καταπιανόταν με τα προβλήματα 
της χώρας και ζοφερές διαπιστώ¬ 
σεις για την παραγωγικότητα της 
κυβέρνησης ακούγονταν συχνά- 
πυκνά σε διπλωματικούς κύ¬ 
κλους » (στο ίδιο). Μα πού να τον 
αφήσουν τον κύριο Νάνο τα ολο¬ 
νύχτια γλέντια κάθε Σαββατοκύ¬ 
ριακο στα σκυλάδικα της Θεσσα¬ 
λονίκης (εκεί σπουδάζει ο γιος 
του) μαζί με τον Τσοχατζόπουλο 
και τους λοιπούς αστέρες της πί¬ 
στας, ώστε να ασχοληθεί και λί¬ 
γο με τα προβλήματα της χώρας 
του; Άλλωστε στην Ελλαδίτσα έ¬ 
χει την ασυλία να κάνει ό,τι γου¬ 
στάρει ατιμώρητα, όχι μόνο ο ί¬ 
διος, αλλά και ο φέρελπις υιός του, 
ο οποίος πριν από λίγους μήνες 
πιάστηκε από τις ελληνικές αρ¬ 
χές με χασίς, αλλά ουδέν έγινε... 

«(...) κάποιες αδυναμίες που τη 
διακρίνουν (την κυβερνώσα παρά¬ 
ταξη) και οι οποίες την εμποδί¬ 
ζουν να βρει λύσεις στα ζωτικά 
προβλήματα που αντιμετωπίζει η 
χώρα. Αντίθετα, την οδηγούν σε 
αρκετά σοβαρά λάθη, με πρώτο τη 
διατήρηση της διαφθοράς εκ μέ¬ 
ρους μιας σημαντικής μερίδας 
κρατικών λειτουργών » (στο ίδιο, 
15-9). 

Και αυτά τα γράφουν άνθρωποι 
που είναι ορκισμένοι εχθροί του 
Μπερίσα, δεν τα γράφει κάποιος 
φιλικά διακείμενος... 

Ο αναγνιόστης, για να μπορέσει 
να κρίνει αντικειμενικά έχοντας 
όλο το σκηνικό μπροστά του, πρέ¬ 
πει να πάρει επίσης υπόψη του το 
ότι στις 23 Αυγούστου (τρεις βδο¬ 
μάδες δηλαδή πριν τη δολοφονία 
του Χαϊντάρι) η κυβέρνηση Νάνο 


συνέλαβε έξι ανώτατα στελέχη 
του Δημοκρατικού Κόμματος. Κι 
αυτά είναι τα τελευταία “κατορ¬ 
θώματα” του Νάνο. Από πέρσι που 
πήρε την εξουσία έχει εξαπολύσει 
ένα πογκρόμ βίας και κατάπνιξης 
κάθε αντίπαλης φωνής, αντιμετω- 
πίζοντάς την με την “πειθώ” των 
καλάσνικοφ που διαθέτουν οι συμ¬ 
μορίες των μαφιόζων δολοφόνων 
που τον έφεραν στην εξουσία. 

Όσο για τον Ατζέμ Χαϊντάρι, 
που υπήρξε επικεφαλής του φοι¬ 
τητικού κινήματος του 1990 (το ο¬ 
ποίο οδήγησε στην παραίτηση του 
σοσιαλφασίστα προέδρου Ραμίζ 
Αλία) και πρώτος πρόεδρος του 
Δημοκρατικού Κόμματος, φαίνε¬ 
ται πως είχε μπει για τα καλά στο 
μάτι του Νάνο, αφού αυτός είχε 
υποδειχθεί (και επιβληθεί) ως 
πρωθυπουργός από τον απερχόμε¬ 
νο Ραμίζ Αλία. Έτσι, αυτό που υ- 
πέστη δεν ήταν το πρώτο δολο¬ 
φονικό χτύπημα από το Νάνο. Στις 
18 Σεπτέμβρη 1997 είχε τραυματι¬ 
στεί ελαφρά από πέντε σφαίρες 
που είχε ρίξει εναντίον του μέσα 
στη βουλή ο βουλευτής του Σο¬ 
σιαλιστικού Κόμματος (του Νάνο 
δηλαδή) Γκαφούρ Μαζρέκου (βλ. 
Το Βήμα, 20-9). Υπήρχε λοιπόν μια 
προϊστορία στα χτυπήματα που ο 
Νάνο ξέρει να δίνει. 

ΠΡΑΞΙΚΟΠΗΜΑ Ή ΝΟΜΙ¬ 
ΜΗ ΑΝΤΙΣΤΑΣΗ; 

Όλος ο ελληνικός εθνικοσοσια- 
λιστικός μεσαίωνας βγήκε να πει, 
για να δικαιολογήσει τα αδικαιο¬ 
λόγητα, ότι ο Μπερίσα είχε προ¬ 
σχεδιάσει πραξικόπημα και το εκ¬ 
δήλωσε με αφορμή τη δολοφονία 
του Χαϊντάρι επιτιθέμενος στο 
κοινοβούλιο και στο πρωθυπουρ- 
γικό γραφείο. Ότι επιδιώκει εμ¬ 
φύλιο πόλεμο, ότι είναι αιμοχα¬ 
ρής και άλλα κοσμητικά επίθετα. 
Είναι έτσι όμως; 

Ας τους αφήσουμε να μιλήσουν 
οι ίδιοι. Όταν ήταν ακόμα νωρίς 
και δεν είχε “πέσει η γραμμή” της 
υποστήριξης με κάθε τρόπο του 
Νάνο, πρόλαβαν και βγήκαν στον 
Τύπο μερικές αλήθειες. Για τα ε¬ 
πεισόδια της Δευτέρας 14-9 δια¬ 
βάζουμε από ανταπόκριση του Α- 
σοσιέτιτεντ Πρες, του Γαλλικού 
και του Αθηναϊκού Πρακτορείου 
(ναι, ακόμα κι αυτού!), που δημο¬ 
σιεύτηκε στην Ελευθεροτυπία στις 
15-9, τα εξής: 

«Τα επεισόδια ξεκίνησαν κατά 
την κηδεία του στελέχους του Δη¬ 
μοκρατικού Κόμματος Ατζέμ Χα- 
ϊντάρι, που δολοφονήθηκε το πε¬ 
ρασμένο Σάββατο. Σύμφωνα με 
μαρτυρίες, αστυνομικοί οι οποί¬ 
οι βρίσκονταν σε κυβερνητι¬ 
κό κτίριο πυροβόλησαν ενα¬ 
ντίον των περίπου 10.000 ατό¬ 
μων που είχαν συγκεντρωθεί 
για να παρακολουθήσουν την 
κηδεία, στην πλατεία Σκεντέρ- 
μπεη των Τιράνων. Οι διαδηλω¬ 
τές απάντησαν στα πυρά και οι συ¬ 
γκρούσεις ξεκίνησαν. Οι χιλιάδες 
οπαδοί του Μπερίσα εξαγριωμέ¬ 
νοι κατευθύνθηκαν προς το πρω- 
θυπουργικό μέγαρο, απ’ όπου, σύμ¬ 


φωνα με τις ενδείξεις, προήλθαν 
οι πυροβολισμοί. Ακολούθησαν 
συγκρούσεις με τους αστυνομι¬ 
κούς, ενώ άλλη ομάδα υποστηρι- 
κτών του Δημοκρατικού Κόμμα¬ 
τος κατευθύνθηκε προς την κατοι¬ 
κία του πρωθυπουργού >>. 

Να λοιπόν ποιος “ήρξατο χει- 
ρών αδίκων”. Ανάγλυφη η αλή¬ 
θεια από τους αντίπαλους του 
Μπερίσα. Ήταν ο Νάνο που έκα¬ 
νε προβοκάτσια για να σπρώξει σ’ 
αυτή τον Μπερίσα. 

Παραπέρα. Κάποια στιγμή οι 
διαδηλωτές κατέλαβαν, ανάμεσα 
στ’ άλλα, και τα στούντιο της κρα¬ 
τικής τηλεόρασης. Και εδώ είναι 
η αποκάλυψη. Αν ο Μπερίσα είχε 
πραγματικά προσχεδιάσει ένα 
πραξικόπημα και ήθελε να προκα- 
λέσει εμφύλιο, ποια καλύτερη ευ¬ 
καιρία θα του παρουσιαζόταν να 
ξεσηκώσει τους οπαδούς του ανά 
την Αλβανία καλώντας τους από 
την κατειλημμένη τηλεόραση; Κι 
όμως, όπως διαβάζουμε, « λίγο αρ¬ 
γότερα, ο Σαλί Μπερίσα εμφανί¬ 
στηκε στην κρατική τηλεόραση 
καλώντας το λαό να ηρεμήσει, 
αλλά επαναλαμβάνοντας την α¬ 
παίτησή του για παραίτηση Νάνο. 
Ο Μπερίσα τον κάλεσε “να μην 
εκτραχύνει την κατάσταση και να 
μην προσβάλει τους θεσμούς. Ζη¬ 
τούμε από το Νάνο να παραιτηθεί 
και να δώσει τη δυνατότητα για 
το σχηματισμό μιας μεταβατικής 
κυβέρνησης, για μια πολιτική 
λύση”, πρόσθεσε». Αυτά τη μέρα 
που το πλήθος είχε δεχθεί απρό¬ 
κλητα τις φονικές σφαίρες των 
πραιτωριανών του Νάνο. 

Αλλά και την προηγούμενη μέ¬ 
ρα. όπως διαβάζουμε, «μιλώντας 
στην κεντρική πλατεία των Τιρά- 
νων (...) ζήτησε από τους οπαδούς 
του Δημοκρατικού Κόμματος να 
επιδείξουν αυτοσυγκράτηση (στο 
ίδιο, 14-9). 

Και στις επόμενες όμως διαδη¬ 
λώσεις πάντα ακολουθούσε την ί¬ 
δια γραμμή: «Δήλωσε πως δεν πι¬ 
στεύει ότι η εξουσία καταλαμβά¬ 
νεται με τη βία ή με την αιματο¬ 
χυσία, καθώς “μια τέτοια εξουσία 
είναι καταδικαστέα από την ιστο¬ 
ρία” (...) Ο Μπερίσα, που μίλησε 
στους διαδηλωτές, τόνισε ότι θέ¬ 
λει να αποφύγει “κάθε πράξη βί¬ 
ας” και ζήτησε να γίνει μια ειρη¬ 
νική διαδήλωση. Παράλληλα, α¬ 
παντώντας στην κυβέρνηση που 
κατηγόρησε το Αημοκρατικό 
Κόμμα για πραξικόπημα, τόνισε ό¬ 
τι “κανένας υγιής νους δεν θα μι¬ 
λούσε για πραξικόπημα ” (στο ί¬ 
διο, 16-9). Και πάλι: «Σύμφωνα με 
τις ενδείξεις, το Αημοκρατικό 
Κόμμα είναι ιδιαίτερα προσεκτι¬ 
κό ώστε να μη σημειωθούν σοβα¬ 
ρά επεισόδια (...) Το πλήθος φώ¬ 
ναζε αντικυβερνητικά συνθήματα 
(...) Παρ’ όλ’ αυτά, η διαδήλωση 
έληξε χωρίς να σημειωθούν επει- 
σό<5ια»( 17-9). Και αλλού: «Χθες, 
όμως, φάνηκε ότι πράγματι είναι 
διάχυτη η τάση για χαμηλούς τό¬ 
νους, μακριά από κάθε βίαιη ενέρ¬ 
γεια (...) Ακόμη και ο ίδιος ο Μπε¬ 
ρίσα σε μια από τις δύο συνεντεύ¬ 


ξεις Τύπου που έδωσε χθες, ζήτη¬ 
σε από τους οπαδούς του να μη 
χρησιμοποιήσουν βία (...) Το συλ¬ 
λαλητήριο διαλύθηκε ειρηνικά 
(19-9). Τέλος, «μετά την επιμνη¬ 
μόσυνη δέηση στον τάφο του Α¬ 
τζέμ Χαϊντάρι (...) δεν σημειώθη¬ 
κε κάποιο κρούσμα βίας, όπως 
πολλοί ανησυχούσαν. Το πλήθος 
αποχώρησε ήρεμα (21-9). 

Είναι ηλίου φαεινότερο πως έ¬ 
νας που επιδιώκει πραξικόπημα δε 
συμπεριφέρεται με τέτοιο τρόπο. 

ΚΑΙ Ο ΝΑΝΟ; 

Σίγουρα θα αισθάνεται ήδη την 
καρέκλα του να τρίζει. Κυριολε¬ 
κτικά εξαφανισμένος το πρώτο 
τριήμερο, περίμενε τη σωτήρια γι’ 
αυτόν παρέμβαση “της διεθνούς 
κοινότητας” για να βγει από το 
καβούκι του. Τόσο γενναία συμπε¬ 
ριφορά... Αντ’ αυτού έβαλε κάποια 
στιγμή τον εκπρόσωπό του Μπεν 
Μπλούσι να δηλώσει ότι «μια διε¬ 
θνής επέμβαση μπορεί να είναι α¬ 
παραίτητη για να αποκατασταθεί 
η τάξη στην Αλβανία (...) “Οι αλ- 
βανοί πολιτικοί υπολογίζουν πο¬ 
λύ σε μια επέμβαση της διεθνούς 
κοινότητας, που δεν θα είναι μό¬ 
νο πολιτική» (στο ίδιο, 15-9). Βο¬ 
ηθήστε γιατί χανόμαστε. 

Ωστόσο στο εσωτερικό μέτωπο 
χάνει δυνάμεις. Ο πρόεδρος Ρε- 
τζέπ Μεϊντάνι έκανε δηλώσεις 
κρατώντας αποστάσεις από το 
Νάνο. Ένας από τους ηγέτες του 
κυβερνητικού συνασπισμού, ο πρό¬ 
εδρος του κόμματος Δημοκρατι¬ 
κή Συμμαχία και πρώην υπουργός 
Δημόσιας Τάξης Νεριτάν Τσέκα 
ζήτησε την παραίτηση του Νάνο, 
καθώς απέτυχε να σταθεί στο ύ¬ 
ψος των περιστάσεων. Ο ηγέτης 
της Σοσιαλδημοκρατικής Ένωσης 
Τεοντόρ Λάτσο δήλωσε πως ο μό¬ 
νος τρόπος για την πρόοδο της 
χώρας είναι το μποϊκοτάρισμα του 
κοινοβουλίου. Η αντιπολίτευση 
πρέπει να σχηματίσει ένα “ευρύ 
και οργανωμένο μέτωπο” κατά 
του Νάνο, είπε. 

Και πώς αντέδρασε η “διεθνής 
κοινότητα” παχύδερμων (ΕΕ και 
ΗΠΑ); θα συμπληρώναμε εμείς. 
Μα, στηρίζοντας “τη νόμιμη 
κυβέρνηση”, το Νάνο δηλαδή. Η 
αλήθεια όμως είναι πως όχι με την 
ίδια θέρμη όπως πέρσι, αφού στο 
διάστημα που πέρασε από τότε κα- 
τάφεραν, τελικά, να δουν -σ’ ένα 
μικρό, έστω, βαθμό- κάτι από τη 
σκοτεινή πλευρά του. Η γραμμή 
της Δύσης είναι: Ναι μεν στήριξη 
της “νόμιμης κυβέρνησης” και σε 
καμιά περίπτωση επάνοδο του 
Μπερίσα στην προεδρία, αλλά 
ταυτόχρονα απαρχή πολιτικών 
διαβουλεύσεων με όλα τα κόμμα¬ 
τα με σκοπό (εδώ διαχωρίζονται 
οι εκτιμήσεις των Δυτικών) είτε 
την αντικατάσταση του Νάνο με 
κάποιον πιο μετριοπαθή από τον 
ίδιο συνασπισμό κομμάτων (με 
ταυτόχρονη αποχώρηση του Μπε¬ 
ρίσα από το πολιτικό προσκήνιο) 
είτε τη συγκρότηση κυβέρνησης 

συνέχεια στη σελ. 7 




Σελίδα 4 


ΝΕΑ ΑΝΑΤΟΛΗ 


ΠΑΡΑΣΚΕΥΗ 25 ΣΕΠΤΕΜΒΡΗ 1998 


Η δίκη της Μακεδονικής γλώσσας 


ΑΘΩΩΘΗΚΕ ΤΟ ΟΥΡΑΝΙΟ ΤΟΞΟ 

Νίκη του ευρωπαϊκού δημοκρατισμού 


Π ραγματοποιήθηκε στη Φλώρινα στις 15 του Σεπτέμβρη η 
δίκη του Ουράνιου Τόξου. Τότε τα ηγετικά του στελέχη 
κατηγορήθηκαν για διέγερση πολιτών σε διχόνοια επειδή στις 
8 Σεπτέμβρη σήκωσαν την επιγραφή του κόμματος γραμμένη 
στη μακεδονική γλώσσα. 

Η πρώτη δίκη, που ήταν προγραμματισμένη για τις 14 Οκτώ- 
βρη του 97, αναβλήθηκε με έντεχνο ροκάνισμα του χρόνου. Ό¬ 
μως η δεύτερη δίκη έπρεπε να πραγματοποιηθεί. Ήταν πολύ 
δύσκολο στην αστική τάξη να την αναβάλει για δεύτερη φορά. 
Ήδη η τακτική των αναβολών είχε δεχτεί ένα ισχυρό χτύπημα 
μετά την τελευταία δίκη της ΟΑΚΚΕ για το μακεδονικό. Και 
τότε ήθελαν την αναβολή. Αλλά η ΟΑΚΚΕ είχε επικαλεστεί 
την ευρωπαϊκή νομοθεσία και είχε απειλήσει με προσφυγή στο 
Ευρωπαϊκό Δικαστήριο για τα Ανθρώπινα Δικαιώματα. Ταυ¬ 
τόχρονα είχε κάνει πολιτική καμπάνια ενάντια στην τακτική 
των αναβολών. Έτσι το δικαστήριο υποχρεώθηκε να κάνει τη 
δίκη και να αθωώσει την ΟΑΚΚΕ. 


Αν γινόταν λοιπόν αναβολή, το 
Ουράνιο Τόξο θα βρισκόταν σε πο¬ 
λύ ισχυρή θέση και σίγουρα μια 
προσφυγή του στο Ευρωπαϊκό Δι¬ 
καστήριο θα δικαιωνόταν. Σ’ αυτή 
την περίπτωση η αστική τάξη θα 
σερνόταν στη δίκη έχοντας προη¬ 
γούμενα η ίδια μια καταδικαστική 
απόφαση σε βάρος της. Έτσι υπο¬ 
χρεώθηκε να κάνει τη δίκη στη 
Φλώρινα και μάλιστα υποχρεώθη¬ 
κε να αθωώσει τους κατηγορού¬ 
μενους. 

Μια καταδικαστική απόφαση ή¬ 
ταν ουσιαστικά απαγορευμένη για 
δύο λόγους. Ο ένας, ο πιο βασικός, 
είχε να κάνει με την αντιτούρκικη 
πολιτική της αστικής τάξης. Ως 
γνωστό, η ελληνική διπλωματία 
προσπαθεί να πείσει τους Ευρωπαί¬ 
ους ότι η Τουρκία πρέπει να απο¬ 
μονωθεί σαν χώρα που παραβιάζει 
τα δικαιώματα των εθνικών της 
μειονοτήτων, ιδιαίτερα των Κούρ¬ 
δων. Έτσι η Ελλάδα είναι βαριά 
εκτεθειμένη στην Ευρώπη όταν η 
Τουρκία την κατηγορεί πως η ίδια 
παραβιάζει τα δικαιώματα των δι¬ 
κών της εθνικών μειονοτήτων, ι¬ 
διαίτερα μάλιστα των εθνικά Μα- 
κεδόνων, αφού, ούτε καν τους α¬ 
ναγνωρίζει την ύπαρξη. Μια κα¬ 
ταδίκη του Ουράνιου Τόξου επει¬ 
δή χρησιμοποιεί τη γλώσσα του θα 
αποτελούσε γελοιοποίηση της ελ¬ 
ληνικής επιχειρηματολογίας. 

Ο δεύτερος λόγος που προέτρε- 
πε την άρχουσα τάξη σε αθώωση 
ήταν επίσης προϊόν της αντιτούρ- 
κικης στρατηγικής της, αν και δευ- 
τερεύον προϊόν. Εδώ και χρόνια η 
αστική τάξη της Ελλάδας προσπα¬ 
θεί να αφομοιώσει τη Δημ. της Μα¬ 
κεδονίας στη δίκιά της “ορθόδο¬ 
ξη” αντιτούρκικη στρατηγική. Αυ¬ 
τό σημαίνει ταυτόχρονα πίεση και 
προσεταιρισμό. Η πίεση γίνεται με 
το όνομα, ο προσεταιρισμός έχει 
σαν προϋπόθεση, ανάμεσα στα άλ¬ 
λα, και την ελάφρυνση της κατα¬ 
πίεσης των εθνικά Μακεδόνων. 

Γι’ αυτούς τους δύο λόγους η ελ¬ 
ληνική διπλωματία ήταν αποφα¬ 
σισμένη να αθωώσει τους κατηγο¬ 
ρούμενους. Και τους αθώωσε. Δεν 
πρέπει να έχει κανείς την παραμι¬ 
κρή αμφιβολία ότι αυτή η αθώω¬ 


ση, όπως προηγούμενα και εκείνη 
της ΟΑΚΚΕ, ελάχιστη σχέση έ¬ 
χει με το δημοκρατικό κίνημα μέ¬ 
σα στην ίδια την Ελλάδα. Όχι ότι 
δεν υπάρχουν πολλοί Έλληνες 
δημοκράτες, αλλά το δημοκρατι¬ 
κό κίνημα εδώ είναι σκλαβωμένο 
από την ψευτοαριστερή πολιτική 
των ΣΥΝ και ψευτοΚΚΕ, αλλά 
και την πολιτική των εθνικιστών 
με δημοκρατικό πρόσωπο του ΠΑ- 
ΣΟΚ. 

Η αδυναμία αυτού του κινήμα¬ 
τος εκδηλώθηκε πεντακάθαρα και 
στη δίκη της Φλώρινας απ’ όπου 
έλειψαν όλοι εκείνοι οι καθηγη¬ 
τές, οι δημοσιογράφοι και οι πο¬ 
λιτικοί που γεμίζουν τις αίθουσες 
των δικών τύπου Μπαλάφα. Υπήρ¬ 
χαν μόνο οι “εντελώς απαραίτη¬ 
τοι”. Δηλαδή, εκείνος ο μικρός α¬ 
ριθμός των ανθρώπων και των ορ¬ 
γανώσεων που εναντιώνονται 
στην εθνική καταπίεση και είναι 
μάρτυρες υπεράσπισης σε τέτοιου 
είδους δίκες. Ήταν εκεί μάρτυρες 
από την ΟΑΚΚΕ ο σ.Η. Ζαφειρό- 
πουλος, από το Δίκτυο ο Γ.Φελέ- 
κης, από το Παρατηρητήριο του 
Ελσίνκι ο Π. Δημητράς, από την 
Επιτροπή για τα Ανθρώπινα και 
Μειονοτικά Δικαιώματα ο Β. Σα- 
κελλαρίου, από την τούρκικη μειο¬ 
νότητα ο I. Ονσούνογλου, και ο 
αντιεθνικιστής συγγραφέας Γ. Να- 
κρατζάς, και από τους ίδιους τους 
Μακεδόνες ο Γ. Πούνιος. Συνήγο¬ 
ροι ήταν η Γ. Κούρτοβικ και η Ε. 
Τελή η οποία ήταν συνήγορος και 
στην προηογύμενη δίκη του ’97. 

Μάρτυρες κατηγορίας ήταν όλοι 
αυτοί οι καθωσπρέπει αστοί της 
Φλώρινας, κομματικά στελέχη, εκ¬ 
πρόσωποι συλλόγων, παπάδες 
κ.λπ που είχαν καταθέσει ένορκα 
κατά του Ουρ. Τόξου το Σεπτέμ¬ 
βρη του ’95. 

Στη δίκη του ’97 όλοι αυτοί ή¬ 
ταν μαζεμένοι στο δικαστήριο μαζί 
με κάθε λογής εθνικιστές και τρα¬ 
μπούκους, και είχαν όλοι τους έ¬ 
να αρκετά θρασύ ύφος. Αυτή τη 
φορά όμως ήταν λιγότεροι, πολύ 
μαζεμένοι, και σε μερικές περι¬ 
πτώσεις προσπάθησαν να φανούν 
φίλοι των κατηγορούμενων δια¬ 
βλέποντας το νέο ρεύμα της αθώ- 


ωσης. Είναι χαρακτηριστικό, επί¬ 
σης, ότι ο μάρτυρας κατηγορίας Γ. 
Μούλης, Γραμματέας του ψευτοΚ¬ 
ΚΕ Φλώρινας δεν παρουσιάστη¬ 
κε, ενώ ο μάρτυρας του Συνασπι¬ 
σμού Γερμανίδης, Γραμματέας του 
ΣΥΝ Φλώρινας προσπαθούσε να 
αποδείξει ότι δεν ήταν ένας ε¬ 
χθρός. Τον φίλο των κατηγορού¬ 
μενων παράστησε επίσης, ο μάρ¬ 
τυρας κατηγορίας του ΠΑΣΟΚ 
Τσότσκος. Οι μάρτυρες της παλιάς 
αντίδρασης (Ν.Δ, ΠΟΛΑΝ, δεξιοί 
πρόεδροι συλλόγων, παπάδες κ.λπ) 
κράτησαν την ουσία των αρχικών 
καταθέσεών τους, αλλά διατή¬ 
ρησαν από την αρχή ως το τέλος 
αμυντική στάση. Δεν είναι τυχαί¬ 
ο ότι έλειπαν οι αρχιτραμπούκοι 
Φανουριάκης (Πρόεδρος του Ε¬ 
μπορικού Συλλόγου) Λιατό- 
πουλος, Νόβας. Έλειπε επίσης ο 
I. Γερμανίδης, ενώ κρύφτηκε στην 
αίθουσα και δεν παρουσιάστηκε ο 
ανταποκριτής του Αδέσμευτου 
Τύπου του Ρΐζου, Κόκκος. Μετά 
τις καταθέσεις τους στο δικαστή¬ 
ριο, οι μάρτυρες κατηγορίας έφευ¬ 
γαν από την αίθουσα απογοητευ¬ 
μένοι, καθώς διαπίστωναν ότι το 
κλίμα που επέτρεπαν ο Εισαγγε¬ 
λέας και η Πρόεδρος ήταν σε α¬ 
ντίθετη κατεύθυνση. Όταν ανα¬ 
κοινώθηκε η απόφαση αργά το α¬ 
πόγευμα μέσα στο δικαστήριο δεν 
υπήρχε κανένας από τους αντιμα- 
κεδόνες και τους τραμπούκους. 

Το ότι αυτή η δίκη ήταν προ¬ 
διαγεγραμμένη ως προς το απο¬ 
τέλεσμά της, δεν σημαίνει ότι ή¬ 
ταν το ίδιο και ως προς τη διαδι¬ 
κασία της. 

Οι δικαστές ήθελαν να πετύχουν 
μια αθώωση με το Ουρ. Τόξο απο¬ 
νευρωμένο. Δεν ήθελαν, δηλαδή, 
το Ουρ. Τόξο να υποστηρίξει τη 
μακεδονική γλώσσα σαν μια εθνι¬ 
κή γλώσσα, ούτε τον εαυτό του 
σαν ένα πολιτικό εκφραστή μιας 
εθνικής μειονότητας. Ήθελαν η 
γλώσσα να ξεκοπεί από τον εθνι¬ 
κό της χαρακτήρα και να μείνει 
μια τοπική γλώσσα, ή ακόμα κα¬ 
λύτερα ένα γλωσσικό ιδίωμα. Αυ¬ 
τή η γραμμή που την έκφραζε σαν 
το μόνο πολιτικό στέλεχος στην 
έδρα ο Εισαγγελέας, είναι η γραμ¬ 
μή του ελληνικού σοβινισμού που 
παριστάνει την πρόοδο. Η διαφο¬ 
ρά ανάμεσα στην τοπική γλώσσα 
των Μακεδόνων και στην εθνική 
γλώσσα είναι κεφαλαιώδης και σε 
αυτό καθεαυτό το γλωσσικό επί¬ 
πεδο και συνίσταται στο εξής: Η 
εθνική γλώσσα είναι μια δουλε¬ 
μένη λογοτεχνική γλώσσα που α¬ 
γκαλιάζει όλες τις πλευρές της 
πρακτικής και διανοητικής ζωής 
ενός λαού. Αντίθετα η τοπική 
γλώσσα ακόμα κι αν έχει ένα ε¬ 
θνικό χρώμα είναι περιορισμένη, 
φτώχειά και αδούλευτη δίχως λο¬ 
γοτεχνική παράδοση. Μια τέτοια 
γλώσσα περιορίζει τον γλωσσικό 
ορίζοντα της μειονότητας και της 
αφαιρεί στο βάθος τον εθνικό χα¬ 


ρακτήρα. Ταυτόχρονα της στερεί 
τους γλωσσικούς δεσμούς με το 
έθνος και το εθνικό κράτος στο 
οποίο κυρίως αυτή η γλώσσα α¬ 
ναπτύσσεται και μελετιέται. 

Δυστυχώς η υπεράσπιση, με ευ¬ 
θύνη της Γ. Κούρτοβικ, κινήθηκε 
στο χαμηλότερο εθνικά επίπεδο 
και για τη γλώσσα, και γενικά για 
το μακεδονικό, σε όλη τη διάρκεια 
της δίκης και δεν θέλησε να ξεδι¬ 
πλωθεί ο εθνικός χαρακτήρας του 
κινήματος του Ουρ. Τόξου. Όμως 
οι ίδιοι οι κατηγορούμενοι του 
Ουρ. Τόξου, Π. Βοσκόπουλος, Π. 
Βασιλειάδης και Κ. Τασσόπουλος 
με δήλωσή τους στη διάρκεια της 
δίκης και κυρίως με τις ίδιες τις 
απολογίες τους, προσδιόρισαν με 
ακρίβεια και με συνέπεια τόσο τον 
εθνικό χαρακτήρα της γλώσσας 
τους όσο και τον εθνικό χαρακτή¬ 
ρα της ίδιας της μειονότητας. 

Παρ’ όλα αυτά αυτή η υπερα- 
σπιστική τακτική έδωσε τη δυνα¬ 
τότητα στο δικαστήριο και στους 
μάρτυρες κατηγορίας να αναπτύ¬ 
ξουν τη θέση ότι η μακεδονική 
γλώσσα αποτελεί πρόκληση εθνι¬ 
κή για τη Φλώρινα, δίχως να 
βρουν μια ολοκληρωμένη και πει¬ 
στική πολιτική απάντηση για ό¬ 
λο το μακεδονικό από την πλευ¬ 
ρά μας. Σε αυτή τη δίκη ήταν α¬ 
δύνατο να κερδηθεί σε βάθος η 
κοινή γνώμη στη Φλώρινα και σε 
όλη την Ελλάδα, εάν το Ουρ. Τό¬ 
ξο και οι υπερασπιστές του δεν ξε¬ 
δίπλωναν μια συντριπτική επιχει¬ 
ρηματολογία ενάντια στους σοβι¬ 
νιστές για το μακεδονικό έθνος, 
για τη Δημ. της Μακεδονίας, για 
τις σχέσεις των δύο χωρών, για 
τις σχέσεις έθνους και εθνικής 
μειονότητας. Είναι βέβαια γεγο¬ 
νός ότι χάρη στην αντιεθνικιστι- 
κή του γραμμή, το Ουρ. Τόξο έπει¬ 
σε τους πάντες σ’ αυτή τη δίκη 
ότι δεν είναι διατεθειμένο να δου¬ 
λέψει για χάρη κανενός μακεδο¬ 
νικού μεγαλο-κρατισμού. Από αυ¬ 
τή την άποψη οι έξοχες απολογί¬ 
ες του Π. Βοσκόπουλου και του Κ. 
Τασσόπουλου καθησύχασαν παρα¬ 
πέρα το λαό της Φλώρινας και 
κέρδισαν έδαφος μέσα στους έλ- 
ληνες δημοκράτες. Ωστόσο έμει¬ 
νε ένα βασικό κενό με το ότι δεν 
δόθηκε απάντηση στους σοβινιστι¬ 
κούς ισχυρισμούς των μαρτύρων 
κατηγορίας και των δικαστών 
στην ιστορική και τη διεθνή διά¬ 
σταση του μακεδονικού. Αυτό, ό¬ 
πως αποδείχτηκε στη συνέχεια, ε¬ 
πέτρεψε στο δικαστήριο να πε¬ 
ράσει κάπως πιο εύκολα σε έναν 
ισχυρισμό που αναιρούσε την ου¬ 
σία της αθώωσης, και τον οποίο 
θα δούμε παρακάτω. Το δικαστή¬ 
ριο ήθελε να αποτρέψει την πολι¬ 
τική απάντηση του Ουρ. Τόξου στο 
εθνικό. Είναι χαρακτηριστικό ότι 
ο Π. Βασιλειάδης που προσπάθη¬ 
σε να απαντήσει πιο ολοκληρω¬ 
μένα στο εθνικό ζήτημα, εμποδί¬ 
στηκε σκανδαλωδώς από το δικα¬ 


στήριο και υποχρεώθηκε να στα¬ 
ματήσει την απολογία του. Αυτή 
η παραβίαση ενός βασικού δικο- 
νομικού κανόνα - που επιτρέπει 
στον κατηγορούμενο τουλάχιστον 
να απολογείται με άνεση - δεν 
συνάντησε καμία διαμαρτυρία α¬ 
πό την υπεράσπιση. 

Με τον ίδιο τρόπο περιορίστηκε 
από το δικαστήριο και η κατάθε¬ 
ση του σ. Ζαφειρόπουλου που έ¬ 
βαλε με έμφαση το εθνικό ζήτη¬ 
μα, και έμειναν μερικές φορές αιω- 
ρούμενες και οι καταθέσεις των 
υπολοίπων μαρτύρων υπεράσπισης 
όταν συγκεντρώνονταν στο επί¬ 
πεδο του δικαιώματος της ελεύ¬ 
θερης γλωσσικής έκφρασης. Είναι 
βέβαια γεγονός ότι στο επίπεδο 
των δημοκρατικών δικαιωμάτων 
καθεαυτών, υπεράσπιση και μάρ¬ 
τυρες ήταν πολύ αποτελεσματικοί. 
Απέκρουσαν πολύ καλά τους κα¬ 
τηγόρους και εξουδετέρωσαν το 
κατηγορητήριο. Αυτή η πλευρά θε¬ 
μελιώθηκε μάλιστα νομικά πολύ 
γερά στην τελική αγόρευση της Ε. 
Τελή. Αυτό όμως δεν άλλαξε το 
σχετικό πολιτικό και συνακόλου¬ 
θα νομικό κενό που προαναφέρα- 
με. 

Μέσα σ’ αυτό το κλίμα ο Εισαγ¬ 
γελέας έκανε την εξής παράξενη 
αθωωτική πρόταση. Είπε ότι ετε- 
λέσθη το αδίκημα της διέγερσης 
πολιτών σε διχόνοια, δηλαδή κα¬ 
κώς οι κατηγορούμενοι σήκωσαν 
την ταμπέλα, αλλά οι κατηγορού¬ 
μενοι δεν υπολόγισαν ότι θα δη- 
μιουργηθεί διέγερση των πολιτών. 
Σύμφωνα με αυτή τη λογική που 
την επαναλάμβανε διαρκώς η έ¬ 
δρα, η επιγραφή των Μακεδόνων 
προκάλεσε τη δίκαιη οργή του λα¬ 
ού της Φλώρινας (βλέπε των 
τραμπούκων), αλλά οι κατηγορού¬ 
μενοι δεν είχαν καμία πρόθεση να 
προκαλέσουν μια τέτοια οργή. 

Αν αυτό είναι το τελικό σκεπτι¬ 
κό της απόφασης - πράγμα πολύ 
πιθανό - τότε θα σημαίνει ότι η 
επιγραφή είναι ένοχη, και οι κα¬ 
τηγορούμενοι αθώοι. Αυτό σημαί¬ 
νει ότι οι τραμπούκοι έχουν δικαί¬ 
ωμα να την ξανασπάσουν, ενώ το 
Ουρ. Τόξο που ξέρει πια τις συνέ¬ 
πειες ίσως και να καταδικαστεί 
αν την ξανασηκώσει. 

Βλέπουμε λοιπόν ότι ενώ έχου¬ 
με μια αθώωση, το σπαθί της φα¬ 
σιστικής εθνικιστικής βίας δεν έ¬ 
χει πάψει να κρέμεται πάνω από 
το κεφάλι των Μακεδόνων δημο¬ 
κρατών. Υπάρχει πραγματικά τί¬ 
ποτα πιο τερατώδες από τον ι¬ 
σχυρισμό του εισαγγελέα ότι τα 
θύματα φταίνε που προκάλεσαν 
του θύτες; Δεν είναι ίδιο με τον 
ισχυρισμό των βιαστών που λένε 
ότι τους προκάλεσε με το ντύσιμό 
τους το θύμα; Στο Αφγανιστάν οι 
φασίστες Ταλιμπάν σκεπάζουν τις 
γυναίκες με ένα φόρεμα που κα¬ 
λύπτει όλο το σώμα και αφήνει μό- 

συνέχεια στη σελ. 6 

Σελίδα 5 


Ντοκουμέντο 


(Αποσπάσματα) 


Το ναζιστικό 
καταστατικό 
της "Χρυσής Αυγής" 


Δ ημοσιεύουμε, σήμερα, 
μεγάλα αποσπάσματα 
από το καταστατικό της “Χρυ¬ 
σής Αυγής”, που ευγενικά πα¬ 
ραχώρησε στην Αντιναζιστική 
Πρωτοβουλία ο Ιός της Ελευ¬ 
θεροτυπίας. Αυτό το ντοκουμέ¬ 
ντο που με επιμέλεια κρύβει η 
χιτλερική συμμορία (πράγμα α¬ 
διανόητο για οποιοδήποτε κόμ¬ 
μα θέλει να ονομάζεται λαϊκό 
και πατριωτικό), αποδεικνύει 
ότι η μόνη θέση που ταιριάζει 
στη “Χρυσή Αυγή” σε μία δη¬ 
μοκρατία, είναι η παρανομία 
και η φυλακή. 

Στο κεφάλαιο με τίτλο “ΙΣΤΟ¬ 
ΡΙΚΟ”, διαβάζουμε: 

“Το 1982, 37 χρόνια μετά το τέ¬ 
λος του Μεγάλου Ιδεολογικού 
Πολέμου, που έληξε με την ήττα 
των Ευρωπαϊκών Αυνάμεων, μια ο¬ 
μάδα νέων, ιδρύει την Εταιρεία Με¬ 
λέτης και προαγωγής της Ευρω¬ 
παϊκής Πολιτιστικής Αημιουργίας 
“ΧΡΥΣΗ ΑΥΓΗ”, ύστερα από δε¬ 
καετή περίοδο έντονου ιδεολο¬ 
γικού προβληματισμού, ιδελογικο- 
πολιτικών ζυμώσεων, μελέτης και 
φιλοσοφικού στοχασμού, αλλά και 
συστηματικής έρευνας των ιστορι¬ 
κών πηγών... ” 

“...Ερευνώντας με τόλμη τα γε¬ 
γονότα κάτω από το προσωπείο 
που τους έχει φορέσει το κυρίαρχο 
σύστημα και αντλώντας παραδείγ¬ 
ματα από τη σύγχρονη Ελληνική 
πραγματικότητα και την Ευρωπα¬ 
ϊκή ιστορία, ή ομάδα, έγειρε αντιρ¬ 
ρήσεις έναντι αξιών, που έχουν ε¬ 
πιβληθεί αξιωματικά στη συνεί¬ 
δηση και τη σκέψη του ανθρώπου 
των σύγχρονων Ευρωπαϊκών κοι¬ 
νωνιών. Έτσι αμφισβήτησε την α¬ 
ξία της δημοκρατίας, την αρχή της 
πλειοψηφίας, το ορθό νόημα της 
λαϊκής κυριαρχίας, το αληθινό πε¬ 
ριεχόμενο της ελευθερίας, τον ιστο¬ 
ρικό ρόλο του φιλελευθερισμού και 
του μαρξισμού, τον δήθεν εγκλη¬ 
ματικό χαρακτήρα, που απέδωσαν 
στον εθνικοσοσιαλισμό...” 

“...Η ΧΡΥΣΗ ΑΥΓΗ πεπεισμέ¬ 
νη ότι το δίκαιο και η αλήθεια στον 
μεγάλο ιδεολογικό πόλεμο ήταν με 
το μέρος εκείνων που τελικά ητ- 
τήθηκαν, προσπαθεί να αποκαλύ- 
ψει την αληθινή διάσταση του ε¬ 
θνικοσοσιαλισμού κάτω από τη συ¬ 
κοφαντία και το ρύπο με τον οποί¬ 
ο τον αμαύρωσαν οι νικητές αυτού 
του πολέμου. Και μέσω της καταρ- 
ρίψεως των ψευδών που κάλυψαν 
μια ολόκληρη εποχή, ιχνηλατεί σ’ 
όλο το ιστορικό γίγνεσθαι την α¬ 
νέλιξη του τρόπου ζωής κληρονο¬ 
μιά του οποίου είναι ο Εθνικοσο¬ 
σιαλισμός και ψαύει τις ελληνικές 
του ρίζες. 

Έτσι, με την έκδοση των 13 τευ¬ 
χών του περιοδικού της, όπως και 
αριθμό άλλων εκδόσεων που έγι¬ 
ναν στα πλαίσια των δραστηριο¬ 
τήτων της, αποκάλυψε για πρώτη 
φορά στον Ελληνικό Ααό τον α¬ 
ληθινό χαρακτήρα του Εθνικοσο- 
σιαλιστικού τρόπου ζωής και τις 
Ελληνικές του καταβολές. Επί πλέ¬ 
ον, απέδειξε την υπεροχή του συ¬ 
στήματος αξιών της Εθνικοσοσια- 
λιστικής Κοσμοθεωρίας έναντι της 
φιλελεύθερης - αστικής όσο και 


της μαρξιστικής αντίληψης, που 
άλλωστε ως στάσεις ζωής δεν α¬ 
ποτελούν παρά δύο σύγχρονες 
όψεις ενός και του αυτού νομίσμα¬ 
τος και μάλιστα νομίσματος διό¬ 
λου Ελληνικού και Ευρωπαϊκού. 

Όμως, περί τον Φεβρουάριο του 
1984 η ΧΡΥΣΗ ΑΥΓΗ υποχρεώ¬ 
νεται για λόγους τακτικής να α- 
ναστείλει προσωρινά τη δραστη- 
ριότητά της. 

Ήδη μετά από μια περίοδο επι- 
σταμένης προετοιμασίας και εσω¬ 
τερικής ωρίμανσης, η ΧΡΥΣΗ ΑΥ¬ 
ΓΗ, ξεκινά τον δεύτερο και ορι¬ 
στικό κύκλο της δράσεώς της. 

Το χρέος που έχει αναλάβει της 
υπαγορεύει και τη μοναδική προο¬ 
πτική που επιτρέπεται να έχει η έκ¬ 
βαση του αγώνα της... ” 

Η αναφορά στον Φλεβάρη του 
1984 φανερώνει ότι το καταστατι¬ 
κό συντάχτηκε στο δεύτερο μισό 
της δεκαετίας του 1980. Δεν απο¬ 
τελεί δηλαδή ένα πρώιμο κείμενο, 
αλλά ένα ντοκουμέντο που καθο¬ 
ρίζει τους σκοπούς και τη δράση 
της “Χρ. Αυγής,” στον “δεύτερο και 
οριστικό κύκλο της δράσεώς της”. 

Συνεχίζουμε με αποσπάσματα α¬ 
πό το κεφάλαιο με τίτλο “ΔΙΑΡ¬ 
ΘΡΩΤΙΚΗ ΔΟΜΗ”: 

“ΑΡΘΡΟ 1 

Η Εταιρεία Μελέτης και Προα¬ 
γωγής της Ευρ. Πολιτιστικής Δη¬ 
μιουργίας ΧΡΥΣΗ ΑΥΓΗ διαιρεί¬ 
ται σε δύο κλάδους: 

1.1.ΧΡΥΣΗ ΑΥΓΗ. Κίνηση για 
την έρευνα και τις προοπτικές 
της Ευρωπαϊκής Πολιτιστικής 
Αημιουργίας. Η ΧΡΥΣΗ ΑΥΓΗ 
διερευνά την πολιτιστική ζωή της 
Ευρώπης υπό το πρίσμα της Κο¬ 
σμοθεωρίας και της Βιοθεωρίας 
του Εθνικοσοσιαλισμού. 

1.2: ΑΑΙΚΟΣ ΣΥΝΑΕΣΜΟΣ: Η 
πολιτική έκφραση της ΧΡΥΣΗΣ 
ΑΥΓΗΣ. Ο ΑΑΙΚΟΣ ΣΥΝΑΕ¬ 
ΣΜΟΣ δραστηριοποιείται προς 
την κατεύθυνση της ιδεολογικής 
διαφωτίσεως και της πολιτικής 
οργανώσεως της σύγχρονης ελ¬ 
ληνικής κοινωνίας σύμφωνα με 
τις αρχές του Εθνικοσοσιαλισμού 
και είναι επιφορτισμένος με τη 
διεξαγωγή του αντίστοιχου πο¬ 
λιτικού αγώνα. 

Από το κεφάλαιο με τίτλο “ΟΡ¬ 
ΓΑΝΩΤΙΚΕΣ ΑΡΧΕΣ”: 
“ΑΡΘΡΟ 3: 

Α/ Ανώτατη Οργανωτική Βαθμί- 
δα της ΧΡΥΣΗΣ ΑΥΓΗΣ είναι 
ο Αρχηγός και η Κεντρική Αιοί- 
κηση. 

Η Κεντρική Αιοίκηση περιλαμ¬ 
βάνει τα τρία ανώτατα όργανα 
που πλαισιώνουν τον Αρχηγό: 
-Το Κεντρικό Συμβούλιο 
-Το Πολιτικό Συμβούλιο 
-Το Συμβούλιο Διευθυντών 
Α1. ΑΡΧΗΓΟΣ 

Είναι ο Ανώτατος ηγέτης της 
ΧΡΥΣΗΣ ΑΥΓΗΣ. 

Προΐσταται του Κεντρικού Συμ¬ 
βουλίου, χωρίς να μετέχει σ’ αυ¬ 
τό. 

Δεν δεσμεύεται κατά τη λήψη 
των τελικών αποφάσεων από τη 
γνώμη των μελών του ΚΣ. την 
οποία αποδέχεται κατά βούλησιν. 
Έχει την απόλυτη ευθύνη των 
τελικών αποφάσεων. 


Το πρόσωπο του αρχηγού είναι 
απολύτως απαραβίαστο... ” 
“...ΑΡΘΡΟ 11: 

1. Ανεξάρτητη από την οργανωτι¬ 
κή ιεραρχία, είναι η διοικητική ιε¬ 
ραρχία της κινήσεως, η οποία έχει 
σχέση με το βαθμό αφομοιώσεως 
της Εθνικοσοσιαλιστικής Ιδεολο¬ 
γίας από κάθε μέλος καθώς και με 
τους αγώνες του για τη διάδοση 
και επικράτησή της. 

Η Διοικητική ιεραρχία είναι α¬ 
ντίστοιχη της επιμορφωτικής εκ- 
παιδεύσεως, ιδεολογικής καταρτί- 
σεως και πολιτικής ζυμώσεως κά¬ 
θε μέλους. Τους βαθμούς της Διοι¬ 
κητικής ιεραρχίας απονέμει μόνο 
το Κεντρικό Συμβούλιο. 

Βαθμίδες Διοικητικής ιεραρχίας 
κατά ανιούσα κλίμακα είναι: 

ΦΑΛΑΓΓΙΤΗΣ/ΑΟΧΙΤΗΣ/ΠΥ- 
ΡΗΝΑ ΡΧΗΣ/ΟΜΑ Α Α ΡΧΗΣ/ 
ΤΟΜΕΑΡΧΗΣ/ΦΑΑΑΓΓΑΡΧΗΣ 

2. Η Διοικητική ιεραρχία, είναι 
και η ουσιαστική ιεραρχία της 
ΧΡΥΣΗΣ ΑΥΓΗΣ επί της οποίας 
εδράζεται η όλη αγωνιστική της 
δράση. 

3. Ανώτερη θέση στην οργανω¬ 
τική ιεραρχία καταλαμβάνει στέ¬ 
λεχος έναντι άλλου στελέχους, μό¬ 
νον όταν ανήκει στην ίδια ή ανώ¬ 
τερη βαθμίδα της Διοικητικής Ιε¬ 
ραρχίας εν σχέσει προς αυτήν που 
ανήκει το έτερο στέλεχος”. 

Από το κεφάλαιο με τίτλο “ΟΡ¬ 
ΓΑΝΙΚΗ ΛΕΙΤΟΥΡΓΙΑ”: 
“ΑΡΘΡΟ 12: 

1. ΕΝΤΑΞΗ 

1.1: Υποψήφια μέλη της ΧΡΥΣΗΣ 
ΑΥΓΗΣ δύνανται να έιναι μόνο 
ΑΡΙΟΙ κατά το ΑΙΜΑ, ΕΛΛΗ¬ 
ΝΕΣ την καταγωγή που υπηρέ¬ 
τησαν στον ΕΛΛΗΝΙΚΟ ΣΤΡΑ¬ 
ΤΟ ή τελούν νόμιμα εκτός στρα¬ 
τεύματος, μη έχοντες διαπράξει 
κατά κρίσιν ατομικό αδίκημα. 
1.2: Στη ΧΡΥΣΗ Α ΥΓΗ εντάσ¬ 
σεται ως δόκιμο μέλος όποιος α¬ 
ποδέχεται τις κοσμοθεωρητικές, 
βιοθεωρητικές και πολιτικές αρ¬ 
χές του Εθνικοσοσιαλισμού και 
είναι αποφασισμένος να αγωνι¬ 
στεί χωρίς συμβιβασμούς για την 
πραγμάτωσή τους...” 

“. ..2.2: Κάθε μέλος της ΧΡΥΣΗΣ 
ΑΥΓΗΣ είναι ζωντανός φορέας 
του τρόπου ζωής που προάγει ο 
Εθνικοσοσιαλισμός, και αγωνίζε¬ 
ται ασυμβίβαστα σε όλους τους 
χώρους της πολιτιστικής, κοι¬ 
νωνικής και πολιτικής του δρα¬ 
στηριότητας για την επικράτηση 
των αρχών του”. 

“...ΑΡΘΡΟ 16: 

ΕΚΛΟΓΗ ΣΥΜΒΟΥΛΙΟΥ ΑΙΟΙ- 
ΚΗΣΕΩΣ 

1. Ο ΑΡΧΗΓΟΣ είναι πρόσωπο 
απολύτως απρόσβλητο και απα¬ 
ραβίαστο, και είναι ο ανώτατος 
ηγέτης της κινήσεως στέκει δε 
υπεράνω εκλογικών διαδικασιών 
και δεν μετέχει στις σχετικές ψη¬ 
φοφορίες. .. ” 

Είδαμε μέχρι τώρα τον ξεχωρι¬ 
στό ρόλο του αρχηγού, του φύρερ, 
της ναζιστικής συμμορίας. Γι’ αυ¬ 
τόν αφιερώνεται ένα ξεχωριστό κε¬ 
φάλαιο στο καταστατικό της “Χρ. 
Αυγής” με τίτλο “Η αρχή του Αρ¬ 
χηγού”. Ο ναζιστικός υπερσυγκε- 


ντρωτισμός φανερώνει ότι όλοι οι 
τραμπουκισμοί και οι δολοφονικές 
επιθέσεις της “Χρ. Αυγής” μέχρι 
σήμερα αποτελούν ένα καλά οργα¬ 
νωμένο σχέδιο της ηγεσίας της και 
προσωπικά του Ν. Γ. Μιχαλολιά- 
κου για την “επικράτηση της τά¬ 
ξης στο πεζοδρόμιο”. 

“Ο Εθνικοσοσιαλιστής Αρχη¬ 
γός δεν ΐσταται πάνω ή δίπλα 

στο λαό, είναι ο ίδιος ο Λαός 

που έχει συνειδητοποιήσει το 

ιστορικό του πεπρωμένο”. 

“...Εμείς οι Έλληνες εθνικο- 
σοσιαλιστές της ΧΡΥΣΗΣ ΑΥ¬ 
ΓΗΣ εξάπτοντας την ευθύνη 
και το καθήκον μας πάνω από 
το κοινό μέτρο, παραμένουμε υ¬ 
πέροχα ΠΙΣΤΟΙ στη μόνη ά¬ 
φθαρτη ακατάλυτη από την πα¬ 
ρακμή των καιρών Αρχή, την 
Αρχή του Αρχηγού...” 

“...Για μας τους Έλληνες ε- 
θνικοσοσιαλιστές δεν υπήρξε 
ποτέ κανένα δίλημμα, ο δημο¬ 
κρατικός τρόπος διακυβερνή- 
σεως, ο βασιζόμενος στην τυ- 
χάρπαστη πλειοψηφία των 
πολλών δεν είχε θέση στο κί¬ 
νημα μας. Είχαμε όμως κι άλλους 
λόγους, πέρα από τα δεινά της δη¬ 
μοκρατίας για να υποστηρίζουμε 
άλλες μορφές διακυβερνήσεως. 
Πλάι στα σκωληκόβρωτα ερεί¬ 
πια των δημοκρατικών κρατών 
βλέπαμε να φαντάζουν επιβλη¬ 
τικά τα οικοδομήματα των ε¬ 
θνών που είχαν την τύχη να ο¬ 
δηγούνται από μια ηγετική φυ¬ 
σιογνωμία. Η Γερμανία του Χί- 
τλερ είναι φυσικά το λαμπρό¬ 
τερο από αυτά αλλά όχι και το 
μοναδικό. Έτσι η επιλογή μας 
είναι ξεκάθαρη. Πιστεύουμε 
στην αρχή του Αρχηγού ως θε¬ 
μέλιο πολιτειακής νόμιμό τη- 
τας... . 

“...Θέλουμε η πηγή της πο¬ 
λιτειακής μας νομιμότητας να 
είναι ζώσα, να έχει σάρκα και 
οστά, να είναι η ενανθρωπισμέ- 
νη υπόσταση αυτών των ακα¬ 
τάλυτων Αξιών του Πολιτι¬ 
σμού μας, ο άγρυπνος φρουρός 
τους, ο διερμηνευτής της μυστι¬ 
κής φωνής του Αίματος μας, ο 
ενσαρκωτής των οραμάτων της 
Λαϊκής μας κοινότητας να εί¬ 
ναι ένας από εμάς, ο πρώτος α¬ 
πό εμάς εκείνος που είμαστε ε¬ 
μείς, να είναι ο ΑΡΧΗΓΟΣ. Κά¬ 
θε εξουσία που πηγάζει από αυ¬ 
τόν επιμερίζεται στις δικές μας 
σφαίρες υπευθυνότητας, δια- 
κλαδίζεται μέχρι τα ακρότατα 
αισθητήρια νεύρα της Λαϊκής 
Κοινότητας, που είναι οι πο¬ 
λίτες της εθνικοσοσιαλιστικής 
Πολιτείας. Γι’ αυτό μόνο μέσα 
σ’ αυτή την Πολιτεία πραγμα¬ 
τώνεται η αληθινή εξουσία του 
Λαού, που βιώνει ενεργά το 
ιστορικό του πεπρωμένο και 
εκφράζει τη δημιουργική του 
βούληση. 

Η Αρχή του Αρχηγού ως α¬ 
νώτατη αρχή και η αυστηρή ιε¬ 
ραρχική δομή και οργάνωση, 
διέπει λοιπόν απαρέγκλιτα την 
εθνικοσοσιαλιστικήμας κοινό¬ 
τητα, τη ΧΡΥΣΗ ΑΥΓΗ και θα 
καθορίσει αύριο το περίγραμ¬ 


μα της Νέας Ευρωπαϊκής εθνι- 
κοσοσιαλιστικής Πολιτεί- 
ας... . 

Σχετικά με τη συμπεριφορά των 
Χρυσαυγιτών: 

“...ΑΡΘΡΟ 22 

Ο Εθνικοσοσιαλιστικός Χαιρε¬ 
τισμός κατά την είσοδο και την 
έξοδο από τα γραφεία είναι υπο¬ 
χρεωτικός. Ο χαιρετισμός αποδί¬ 
δεται με σφρίγος και ζωηρότητα 
όπως αρμόζει στην Εθνικοσοσια- 
λιστική Τάξη και δεν επιτρέπε¬ 
ται να είναι νωθρός και χαλα¬ 
ρός. Τον χαιρετισμό ανταποδίδει 
υποχρεωτικά το υπεύθυνο όργα¬ 
νο υπηρεσίας. 

ΑΡΘΡΟ 23 

Υποχρεωτικός είναι επίσης ο 
χαιρετισμός προς τον ομιλητή με¬ 
τά το πέρας της ομιλίας. Ο χαι¬ 
ρετισμός αυτός είναι αιώνια α¬ 
πόδοση τιμής προς τους απαντα¬ 
χού του χώρου και του χρόνου α¬ 
γωνιστές του τρόπου ζωής που 
προάγει ο Εθνικοσοσιαλισμός. 

ΑΡΘΡΟ 24 

Επιβάλλεται εντός των γραφεί¬ 
ων ο σεβασμός και η απότιση τι¬ 
μής στους τύπους και τα σύμβο¬ 
λα του Εθνικοσοσιαλισμού. 

ΑΡΘΡΟ 25 

Απαγορεύονται οι άσχετες 
με το αντικείμενο της ιδεο¬ 
λογίας συζητήσεις. Αντιθέ- 
τως επιβάλλεται η συμμετο¬ 
χή όλων των παρευρισκό- 
μενων κατά τις ιδεολογικές 
συζητήσεις με έκφραση γνώ¬ 
μης. Οι συζητητές εκφράζουν την 
άποψή τους με σαφήνεια και προ 
πόντος λιτότητα λόγου. Το τελι¬ 
κό απόσταγμα της συζητήσεως 
συνοψίζει ο πρώτος επιμελητής”. 

Από το κεφάλαιο με τίτλο 
“ΕΜΦΑΝΙΣΗ-ΑΜΦΙΕΣΗ”: 

“ΑΡΘΡΟ 28: 

Αμφίεση που φανερώνει αγω¬ 
νιστικό ήθος επιβάλλεται. Σαν 
τέτοια προτείνεται η ακόλουθη: 
χακί ή φαιό πουκάμισο, μαύρο ή 
χακί παντελόνι, μαύρο ή χακί χι¬ 
τώνιο, αρβύλες ή μπότες. Την αμ¬ 
φίεση συμπληρώνει γραβάτα και 
μικρό Εθνικοσοσιαλιστικό σύμ¬ 
βολο ελευθέρας επιλογής. 

ΑΡΘΡΟ 29: 

Απαγορεύεται εντός των γρα¬ 
φείων η ελευθεριάζουσα και α- 
ναρχούμενη εμφάνιση: απεριποί¬ 
ητα και μακριά μαλλιά και μού¬ 
σια, ακατάστατη και έξαλλη αμ¬ 
φίεση, κάπνισμα. Διότι αποτελεί 
δείγμα του ανεύθυνου και ασύ¬ 
δοτου τρόπου ζωής που δεσπόζει 
σήμερα στην κοινωνία μας και 
τον οποίο το Εθνικοσοσιαλιστι- 
κό ήθος πολεμά αμείλικτα”. 

Τα παραπάνω μπορεί να φαντά¬ 
ζουν γελοία. Όλα αυτά δεν τη¬ 
ρούνται βέβαια κατά γράμμα α¬ 
φού η ανάγκη για στρατολογία 
νέων μελών εκσυγχρόνισε και τα 
γούστα των ναζιστών. Ωστόσο 
δίνουν το γενικό πνεύμα της νε¬ 
ολαίας έτσι όπως τη θέλει ο να¬ 
ζισμός, με ακρωτηριασμένο πνεύ¬ 
μα, χωρίς άποψη, χωρίς προσω¬ 
πικότητα, υποταγμένη στο Φύρερ. 




Σελίδα 6 


ΝΕΑ ΑΝΑΤΟΛΗ 


ΠΑΡΑΣΚΕΥΗ 25 ΣΕΠΤΕΜΒΡΗ 1998 


Ο ναζισμός στα κόμικς 


Στην 8-14 Σεπτέμβρη πραγματο¬ 
ποιήθηκε στο Γκάζι το Γ' Διεθνές 
Φεστιβάλ Κόμικς του περιοδικού 
Βαβέλ. Στους τοίχους της έκθεσης 
του φεστιβάλ είχαν αναρτηθεί με¬ 
γεθυμένα αποσπάσματα από ιστο¬ 
ρίες Ελλήνων και Ξένων δημιουρ¬ 
γών. Φίλος μας από την Αντινα- 
ζιστική Πρωτοβουλία παραβρέθη¬ 
κε στην εκδήλωση και μας είπε 
ότι κάποιο από τ’ αποσπάσματα, 
που έφερε την υπογραφή του Σπ. 
Βερυκίου και έπιανε χώρο τεσσά¬ 
ρων σελίδων, είχε το εξής εξωφρε¬ 
νικό και προκλητικό μαζί σενά¬ 
ριο: Οι Εβραίοι, λέει, μηχανεύ- 
τηκαν ένα διαβολικό σχέδιο για 
να καταστρέφουν την Ανθρωπό¬ 
τητα μα κυρίως σκόπευαν μ’ αυτό 
να εξολοθρεύσουν τους Έλληνες. 
Το σχέδιο συνίστατο στη μετά¬ 
δοση μεταλλαγμένων ψειρών, οι 
οποίες άφηναν τ’ αυγά τους στα 
κεφάλια των Ελλήνων. Μόλις τ’ 
αβγά επωάζονταν, οι νέες ψείρες 
άρχιζαν να τρώνε τον εγκέφαλο 
του θύματος ο οποίος λειτουργού¬ 
σε ως ξενιστής. Οι ψείρες αυτές 
κατέστρεφαν μια ουσία που μόνο 
οι Έλληνες διέθεταν με αποτέλε¬ 


σμα ο εγκέφαλος τελικά να εκρή- 
γνυται. 

Ο διεστραμμένος αυτός καλλι¬ 
τέχνης προσπαθεί με αρκετά γε¬ 
λοίο τρόπο χάρη στο σενάριο, αλ¬ 
λά και τις βρισιές του στυλ: “κω- 
λοεβραίοι, μ...πανα γ...” να εξάρει 
το μίσος κατά των Εβραίων και 
ν’ αναδείξει την “ανωτερότητα 
του Έλληνα” που έγκειται στη 
δήθεν πολιτιστική αλλά και βιο¬ 
λογική του (σύμφωνα με τον ίδιο) 
υπεροχή. Ενδεικτικό είναι ότι την 
πρώτη σελίδα του κόμικ καταλαμ¬ 
βάνουν απεικονίσεις στρατοπέ¬ 
δων, καθώς και Ελλήνων στρα¬ 
τιωτών με καθαρά άρια χαρακτη¬ 
ριστικά και με το ελληνικό έμβλη¬ 
μα στο πηλΐκιο. Εκδηλώνεται έ¬ 
τσι η λατρεία προς τον ελληνικό 
στρατό, που προορίζεται να παί¬ 
ξει σκοτεινό ρόλο στο πλευρό των 
νέων τσάρων. Η δε αναφορά στις 
ψείρες που καταστρέφουν τον ε¬ 
γκέφαλο είναι συμβολική της αλ¬ 
λοτρίωσης (έτσι όπως τη φαντά¬ 
ζονται οι μικροαστοί αντικαπιτα- 
λιστές) που προκαλεί ο Εβραίος 
(δηλ. το κεφάλαιο) στον Έλληνα. 
Τέλος, σε άλλο έργο του ίδιου 


καλλιτέχνη, ο οποίος παίζει αρ¬ 
κετά με τον αποκρυφισμό και μ’ 
έναν αρρωστημένο μυστικισμό, γί¬ 
νεται λόγος για κάποιο μισο-κα- 
ταστραμμένο ξωκλήσι που χτίστη¬ 
κε απ’ τις πέτρες ενός αρχαίου να¬ 
ού. Εδώ προβάλλεται η θεωρία της 
συνέχειας του ελληνισμού καθώς 
και της ενότητας του ελληνοχρι¬ 
στιανικού πολιτισμού. Στο ίδιο έρ¬ 
γο, ένα αγόρι βλέποντας τον 
εσταυρωμένο που φορούσε η δα¬ 
σκάλα του ενώ τον χτυπούσε, θυ¬ 
μάται μια ιστορία για ένα συνερ¬ 
γάτη των Γερμανών που έπνιγε ε- 
λασίτες -πρόκειται για σύζευξη 
ναζισμού, ορθοδοξίας και “μαρξι¬ 
σμού”. Είναι πλέον πασιφανές πως 
ένα τέτοιο άτομο, σαν το Βερύκιο, 
που εκδηλώνει τόσο ανοιχτά και 
πολύπλευρα το ναζισμό του, πρέ¬ 
πει να είναι τουλάχιστον μέλος 
της Χρυσής Αυγής. Το λυπηρό της 
όλης υπόθεσης είναι ότι δε βρέ¬ 
θηκε σχεδόν κανένας απ’ τους ε¬ 
πισκέπτες του φεστιβάλ -που στη 
συντριπτική τους πλειοψηφία ή¬ 
ταν νεολαία- να διαμαρτυρηθεί για 
αυτά τα αίσχη ή έστω να δείξει 
τη δυσαρέσκεια του. Ο εθνορατσι- 


Η ΑΝΤΙΠΟΛΙΤΕΥΣΗ 
ΜΕ ΤΟΝ ΕΓΚΛΗΜΑΤΙΑ 


ΕΠΙΘΕΣΗ ΤΟΝ 
ΝΑΖΙΣΤΩΝ 
ΣΤΑ ΓΡΑΦΕΙΑ 
ΤΗΣ ΟΑΚΚΕ 

Στις 24 Σεπτέμβρη 1998, οι σύντροφοι της ΟΑΚΚΕ είδαν τα σκα¬ 
λιά του κτιρίου όπου στεγάζονται τα γραφεία μας, από το ισόγειο 
μέχρι τον πέμπτο όροφο, γεμάτα τρυκάκια των ναζιστών της “Χρ. 
Αυγής” και την πινακίδα των γραφείων βγαλμένη, πεταμένη κα¬ 
ταγής και κατεστραμμένη. 

Η ΟΑΚΚΕ έδωσε την παρακάτω ανακοίνωση Τύπου, και πα¬ 
ράλληλα κατήγγειλε στις αστυνομικές αρχές αυτό το θρασύτατο 
πλήγμα στο δικαίωμα της ασφαλούς πολιτικής μας λειτουργίας 
από τους καταζητούμενους ναζιστές. Η κυβέρνηση, το υπουργείο 
Δικαιοσύνης και το υπουργείο Δημόσιας Τάξης, φέρουν μεγάλη 
πολιτική ευθύνη για το ατιμώρητο της Χρυσής “Αυγής” και για 
το χτύπημα αυτό. 

ΑΝΑΚΟΙΝΩΣΗ ΤΥΠΟΥ ΤΗΣ ΟΑΚΚΕ ΓΙΑ ΤΗΝ ΕΠΙ¬ 
ΘΕΣΗ ΤΩΝ ΝΑΖΙΣΤΩΝ ΣΤΑ ΓΡΑΦΕΙΑ ΤΗΣ ΑΠΟ¬ 
ΣΠΑΣΜΑ ΤΗΣ ΟΠΟΙΑΣ ΔΗΜΟΣΙΕΥΤΗΚΕ 
ΣΤΗΝ ΕΛΕΥΘΕΡΟΤΥΠΙΑ, 25/9 

Η ΟΑΚΚΕ καταγγέλλει επίθεση της “Χρυσής Αυγής” ενάντια 
στα γραφεία της χθες 24-9-98,Οι ναζιστές κατέστρεψαν και πο¬ 
δοπάτησαν την επιγραφή της, πέταξαν τρυκάκια που αναγγέλουν 
την επανέκδοση της εφημερίδας τους. 

Μετά την τελευταία δολοφονική τους απόπειρα οι ναζιστές, κα¬ 
λυμμένοι από την εγκληματική σιωπή-ανοχή σύσσωμου του πο¬ 
λιτικού κόσμου αποθρασύνονται. 

Είναι ασύλληπτο να καταζητούνται για δολοφονική δράση η¬ 
γετικά στελέχη μιας συμμορίας και αυτή να εκδίδει την εφημερί¬ 
δα της απολαμβάνοντας πλήρη νομιμότητα. Ναζιστές-φονιάδες 
νόμιμοι υπάρχουν μόνο στην Ελλάδα μέσα σε όλη την Ευρωπαϊκή 
Ένωση. Η κυβέρνηση Σημίτη και όλη η αντιπολίτευση είναι βα¬ 
ριά υπόλογοι για όλη αυτή την κατάσταση. Οι δημοκράτες δεν 
πρέπει να την ανεχτούν. 


συνέχεια από τη σελ. 1 

του Τύπου είχαν κατηγορήσει την 
αστυνομία για τον ακριβώς αντίθε¬ 
το λόγο. Ότι δηλαδή είχε αφήσει έ¬ 
ναν εγκληματία να διαφύγει για να 
σώσει έναν όμηρο. Αυτή την αποτυ¬ 
χία την είχαν μετατρέψει σε πελώ¬ 
ριο όνειδος με μια ανάλογη ομοβρο¬ 
ντία απαξιωτικών άρθρων, και κά¬ 
τω από το ίδιο πολιτικό κίνητρο. 

Αν αυτή η αστυνομική ηγεσία ά¬ 
φηνε ελεύθερο τον εκβιαστή να φύ¬ 
γει μαζί με τα θύματά του και στη 
συνέχεια τον έχανε, πράγμα καθό¬ 
λου δύσκολο να συμβεί, τίποτα πια 
δεν μπορούσε να τη σώσει. Έτσι έ¬ 
δρασε στην αντίθετη ακριβώς κατεύ¬ 
θυνση. Και για να μην κατηγορηθεί 
ότι ενδεχόμενα θυσίαζε τους ομή¬ 
ρους για τη δίκιά της δικαίωση, μπή¬ 
κε και η ίδια στον ίδιο ακριβώς κίν¬ 
δυνο. 

Δεν μπορούμε να φανταστούμε κα¬ 
μία πολιτισμένη χώρα στον κόσμο 
όπου σύσσωμη η ηγεσία της αστυ¬ 
νομίας (αρχηγός, υπαρχηγός, αρχη¬ 
γός ασφάλειας κλπ) αναλαμβάνει η 
ίδια να μπει στην πρώτη γραμμή του 
πυρός μιας εξαιρετικά επικίνδυνης 
εμπλοκής με έναν εγκληματία. Αυ¬ 
τό ουσιαστικά δεν ήταν μια αποκο- 
τιά. Ήταν φυσιολογική απόρροια 
του γεγονότος, ότι μη έχοντας 
ουσιαστικά πολιτικά ερείσματα, αυ¬ 
τή η αστυνομική ηγεσία υποχρεώ¬ 
θηκε να παίξει το φυσικό της κε¬ 
φάλι για να γλυτώσει το υπηρεσια¬ 
κό της κεφάλι. 

Αν η αστυνομική ηγεσία δεν έ¬ 
μπαινε στο νοσοκομείο, και αν εν¬ 
νιά αστυνομικοί δεν τραυματίζονταν 
μέχρι και του σταδίου του ακρωτη¬ 
ριασμού, πιθανά ούτε ο Ρωμαίος να 
στεκόταν στη θέση του. 

Το αίμα της άτυχης ομήρου κά¬ 
πως ισοφαρίστηκε με το αστυνομι¬ 
κό αίμα, έτσι ώστε η “θεωρία” των 


Σορίν - Ευαγγελάτου να μη βρει α¬ 
πόλυτη δικαίωση μέσα στο οργισμέ¬ 
νο κοινό του αιματηρού θεάματος. 
Επίσης η έκρηξη της χειροβομβίδας 
θα μπορούσε να έχει γκρεμίσει και 
τον Ρωμαίο, αν αυτός δεν βρισκό¬ 
ταν στις Βρυξέλλες και αν είχε κά¬ 
νει το λάθος να προσυπογράψει το 
σχέδιο της αστυνομικής απελπισίας 
για σύλληψη του Σορίν. Πάντως αν 
και έσωσε το δικό του κεφάλι ο Ρω¬ 
μαίος είναι βαριά τραυματισμένος ο 
ίδιος αφού αναγκάστηκε να αποκε¬ 
φαλίσει τους υφιστάμενους του. Τέ¬ 
τοιες κινήσεις αδυνατίζουν το κύ¬ 
ρος ενός ηγέτη μέσα στον οργανι¬ 
σμό που διοικεί. Πρόκειται λοιπόν 
για ένα ροκάνισμα. Εκείνο που κερ¬ 
δίζει ο Ρωμαίος είναι χρόνος. 

Ωστόσο με τέτοια γεγονότα μέσα 
στο λαό αρχίζουν να διαμορφώνο¬ 
νται απόψεις που ευνοούν τη σο- 
σιαλ-φασιστική προέλαση. Η αντια- 
στυνομική στάση που προπαγανδί¬ 
ζει αυτές τις μέρες ο λαϊκισμός δεν 
έχει να κάνει με κανένα προοδευτι¬ 
κό ή επαναστατικό αντικρατικισμό, 
αλλά με το μίσος για το κράτος, που 
έχει το λούμπεν και το μίσος για την 
ηγεσία του κρατικού μηχανισμού 
που έχουν οι φασιστικές συμμορίες 
τους στην εποχή της ανόδου τους. 
Το αντι-αστυνομικό πνεύμα του Σο¬ 
ρίν είναι το ίδιο με εκείνο του Πα- 
τάκη και της καθηγητικής μαφίας 
στις εξετάσεις του ΑΣΕΠ. Όλοι αυ¬ 
τοί κρατάνε το λαό όμηρο και ζητάνε 
ικανοποίηση των αιτημάτων τους ε¬ 
νώ ταυτόχρονα κατηγορούν την α¬ 
στυνομία ότι κυνηγώντας αυτούς 
κυνηγάει το λαό. Στην Ελλάδα αυ¬ 
τή η στάση κρατάει από τότε που οι 
συμμορίες των Κολοκοτρωναίων α¬ 
μέσως μετά τη δικτατορία Καποδί- 
στρια ρήμαζαν την Πελοπόννησο 
και τσάκιζαν κάθε ίχνος κρατικής 
νομιμότητας στο όνομα της επα¬ 
νάστασης και του αντιβαυαρικού 


αγώνα. 

Πουθενά το λούμπεν δεν διαθέ¬ 
τει τέτοιες επαναστατικές περγα¬ 
μηνές όσο στη χώρα μας. Η βία του 
λούμπεν ενώνεται πλέον, και θα 
ενώνεται όλο και πιο πολύ στο 
μέλλον, με την ψευτοταξική βία 
του σοσιαλφασισμού και του αναρ- 
χοφασισμού. Ο Ευαγγελάτος δεν 
έδωσε τυχαία στο Σορίν να κάνει 
4 ώρες προπαγάνδα υπέρ του λού¬ 
μπεν δηλαδή κατά της “παλιοκοι¬ 
νωνίας” και κατά των “μπατσων”. 
Η συνήθεια κρατάει από παλιά και 
τώρα ξανάρχεται με φόρα. 

Όμως, όπως παλιά, έτσι και τώ¬ 
ρα, ο “ήρωας” Σορίν κάνει τελικά 
κομμάτια μια αθώα κοπέλα, που α¬ 
πό το ίδιο τηλέφωνο άκουσε τη 
φωνή της ο λαός. Κάτω στη βάση 
όσο και να είναι δουλεμένος από 
τους κνίτες, τους ευαγγελάτους 
και τους σπηλιωτόπουλους ο λα¬ 
ός μισεί πολύ πιο πολύ τους Σο¬ 
ρίν από την αστυνομία και αυτούς 
θεωρεί τους κύρια υπεύθυνους του 
μακελειού. Έτσι η προπαγάνδα 
των λαϊκιστών και των σοσιαλφα- 
σιστών κερδίζει τις εντυπώσεις, 
αλλά δεν ριζώνει βαθιά. Ο λαός 
μισεί τους εγκληματίες, ιδιαίτερα 
τους εκβιαστές και πιο πολύ τους 
εκβιαστές με ομήρους. Και καθό¬ 
λου, μα καθόλου δεν ενθουσιάζε¬ 
ται από την πολιτική σπέκουλα 
πάνω στα ποινικά φονικά. 

Η συμπεριφορά της οικογένειας 
της ομήρου Γκινάκη είναι από αυ¬ 
τή την άποψη αντιπροσωπευτική 
των διαθέσεων του λαού πάνω σ’ 
αυτό το ζήτημα. Το γεγονός δη¬ 
λαδή ότι προπηλάκισαν τον υ¬ 
πουργό Γείτονα σαν εκπρόσωπο 
της κυβέρνησης αλλά και τα δύο 
κοράκια Σπηλιωτόπουλο και Παυ- 
λόπουλο που πήγαν να φάνε σάρ¬ 
κα μετά το μακελειό, δείχνει ότι 
έστω και αδιαφοροποίητα, έστω 


και χοντροκομμένα αναβλύζει πια 
ένα μίσος του λαού ενάντια στην 
πολιτικάντικη δημαγωγία. 

Η πρόοδος πρέπει να δουλέψει 
σ’ αυτό το ρεύμα πριν ένας λοχί- 
ας ή ένας παπάς το χρησιμοποιή¬ 
σει για λογαριασμό των αφεντι¬ 
κών του ενάντια στην πολιτική 
γενικά και σύρει το λαό σε μια νέα 
δικτατορία. 

Ήδη η πρώτη προϋπόθεση αυτής 
εδώ υπάρχει και είναι το εθνορα- 
τσιστικό μίσος που γιγαντώνεται 
μέρα με την ημέρα στη χώρα μας 


ενάντια στον τούρκικο λαό και 
στους ξένους εργάτες. 

Γι' αυτό άλλωστε φροντίζουν ό¬ 
λα τα ΜΜΕ και όλη η άρρωστη 
από εθνορατσισμό αστική τάξη. Ο 
εγκληματίας Σορίν είναι Ρουμά¬ 
νος και όχι Έλληνας. Αν ήταν νό- 
μπελ λογοτεχνίας, ή αρσιβαρίστας 
με χρυσό μετάλλιο θα ήταν Έλ¬ 
ληνας με τα όλα του. Τώρα αν και 
απόλυτα ενσωματωμένος και από 
χρόνια στον “ελληνικό πολιτισμό” 
είναι ένας Ρουμάνος. 


ΑΘΩΏΘΗΚΕ ΤΟ 
ΟΥΡΑΝΙΟ ΤΟΞΟ 


συνέχεια από τη σελ. 4 

νο δύο τρύπες στη θέση των μα¬ 
τιών. Αυτό το φόρεμα λέγεται 
μπούρκα. Μόλις μια γυναίκα 
έβγαλε τη μπούρκα, οι έλληνες 
Ταλιμπάν της Φλώρινας επιτέθη¬ 
καν να την τιμωρήσουν. Η από¬ 
φαση του δικαστηρίου λέει ότι κα¬ 
λά έκαναν. Μόνο που αθώωσε το 
θύμα. Αρκεί το θύμα να μην ξα¬ 
ναβγάλει τη μπούρκα. 

Η αθώωση του Ουράνιου Τόξου 
είναι κύρια αποτέλεσμα διπλωμα¬ 
τικής πίεσης. Γι’ αυτό ακόμα δεν 
είναι βαθιά και ουσιαστική. Για να 
γίνει ουσιαστική μένει πολύς δρό¬ 
μος ακόμα. Μόνο αν το ζήτημα της 
καταπίεσης της μακεδονικής και 
της τούρκικης μειονότητας γίνει 
μεγάλο και καίριο δημοκρατικό 
ζήτημα για τον ίδιο τον ελληνικό 
λαό, μόνο τότε οι εθνικά Μακε- 
δόνες θα κατακτήσουν στ’ αλή¬ 
θεια το δίκιο τους. Πάντως έτσι 
κι αλλιώς με την απόφασή τους 
να σηκώσουν την επιγραφή στις 8 


του Σεπτέμβρη του 1995, οι 
Μακεδόνες μπήκαν στο δρό¬ 
μο της ανοιχτής και μαχητι¬ 
κής πολιτικής πάλης. Η από¬ 
φασή τους να βγάλουν τη 
“μπούρκα” είναι οριστική. Και 
η αθωωτική απόφαση έτσι κι 
αλλιώς τους ευνοεί. Έτσι κι 
αλλιώς είναι μια νίκη του ευ¬ 
ρωπαϊκού δημοκρατισμού. 
Δεν είναι τυχαίο που οι φα¬ 
σίστες στη Φλώρινα και σε ό¬ 
λη την Ελλάδα μετά την α¬ 
πόφαση αυτή είναι απογοη¬ 
τευμένοι και ανήσυχοι. Δύο 
δημοσιεύματα στον Ελεύθερο 
Τύπο και τον Αδέσμευτο της 
20 του Σεπτέμβρη ενάντια σ’ 
αυτή την αθώωση προδίνουν 
απελπισία και πανικό. Αυτό 
δεν αποδεικνύει τίποτα άλλο 
παρά ότι κάθε νίκη των εθνι¬ 
κά Μακεδόνων και των Τούρ¬ 
κων μειονοτικών είναι νίκη 
της δημοκρατίας για όλη την 
Ελλάδα. 

Η ΕΚΛΟΓΙΚΗ ΜΑΧΗ ΣΕ ΠΕΡΑΜΑ-ΔΡΑΠΕΤΣΩΝΑ 


Πέραμα 

Οι δημοτικές εκλογές στο Πέ¬ 
ραμα αποκτούν μια τεράστια πο¬ 
λιτική σημασία. 

Ο συνδυασμός ΛΑΪΚΗ ΣΥΜ¬ 
ΜΕΤΟΧΗ με υποψήφιο δήμαρχο 
τον Ν. Νικολαίδη, τον οποίο στη¬ 
ρίζει και στον οποίο συμμετέχει η 
ΟΑΚΚΕ, δίνει την μάχη ενάντια 
στις δυνάμεις του σοσιαλφασισμού 
και του βιομηχανικού σαμποτάζ 
που έχουν επικεφαλής τους το 
ψευτοΚΚΕ. 

Το κόμμα αυτό με τον Πατσιλι- 
νάκο στο Πέραμα, την Παπαδο- 
πούλου στο Κερατσίνι και τον 
Μπεάζογλου στη Δραπετσώνα, 
προσπαθούν να βάλουν τις δημο¬ 
τικές εκλογές στην υπηρεσία της 
αντεργατικής-αντιβιομηχανικής 
τους γραμμής, χτυπώντας τη Ζώ¬ 
νη, τη ΔΕΗ και τα Λιπάσματα. 

Μαζί του σε στενή συμμαχία, οι 
ρωσόδουλες αντιευρωπαϊκές 
δυνάμεις μέσα στην κυβέρνηση με 
επικεφαλής τον Λαλιώτη, αλλά 
και η Καραμανλική Ν.Δ. ο ΣΥΝ 
και οι διάφορες “οικολογικές” ο¬ 
μάδες. 

Είναι χαρακτηριστική η στάση 
του Λαλιώτη στο Πέραμα, που με 
την παρουσία του σε συναυλία του 
Πατσιλινάκου, στήριξε το ψευ¬ 
τοΚΚΕ, ενώ ακόμα δεν έχει εκ- 
φράσει την υποστήριξή του στον 
συνδυασμό του Νικολαίδη. 

Από την άλλη πλευρά ο εκλε¬ 
κτός της Καραμανλικής ΝΔ στο 
Κερατσίνι είναι στο πλευρό του 
ψευτοΚΚΕ για να γίνει “πάρκο η 
ΔΕΗ”, ενώ στην Δραπετσώνα 1 ό¬ 
λες οι δυνάμεις έχουν πέσει με 
μανία ενάντια στα Λιπάσματα με 
πρόσχημα όπως γράφουμε σε άλ¬ 


λο άρθρο τους Ολυμπιακούς. 

Ο Συνδυασμός του Νικολαίδη 
στο Πέραμα σε στενή συνεργασία 
με τον ΕΡΕΑΣ στη Ζώνη όπως α¬ 
νακοίνωσε στο πρόγραμμά του, εί¬ 
ναι ένας συνδυασμός μάχης για 
την σωτηρία της βιομηχανίας του 
Πειραιά. 

Το όραμά του είναι ένα Πέραμα 
της βιομηχανικής ανάπτυξης σε έ¬ 
να Πειραιά σύγχρονο και εργατι¬ 
κό στηριγμένο στην βιομηχανία 
και στο Λιμάνι. 

Πάνω σε αυτή την κατεύθυνση 
εξελίσσεται η προεκλογική πάλη 
του συνδυασμού και η δουλιά του 
ΕΡΓΑΣ στο Λιμάνι. 

Μια νίκη του συνδυασμού θα ή¬ 
ταν ένα τεράστιο βήμα για την α¬ 
νατροπή του μαύρου αντιβιομηχα- 
νικού μετώπου και μια σπουδαία 
άμυνα στην επίθεση που αυτό έ¬ 
χει εξαπολύσει στον Πειραιά. 

Ο ΕΡΓΑΣ στη Ζώνη, ο συνδυα¬ 
σμός του Νικολαίδη στο Πέραμα, 
το σωματείο της ΔΕΗ στο Κερα- 
τσΐνι, η Επιτροπή για την σωτη¬ 
ρία των Λιπασμάτων και ο 
συνδυασμός του Μήλτσου στη 
Δραπετσώνα, είναι οι συγκεκρι¬ 
μένες εκείνες δυνάμεις που μπο¬ 
ρούν να παραταχθούν κόντρα στην 
επίθεση των αντιβιομηχανικών 
σοσιαλφασισιτικών δυνάμεων. 

Η προοπτική αυτή δίνει μια άλ¬ 
λη εξέλιξη στην πάλη των προο¬ 
δευτικών, δημοκρατικών και ανα¬ 
πτυξιακών δυνάμεων στον Πει¬ 
ραιά. 

Οι εργάτες της Ζώνης βλέπουν 
στην συμμαχία του ΕΡΓΑΣ με τον 
δημοτικό συνδυασμό την υλική ε¬ 
κείνη δύναμη της ανατροπής του 
σοσιαλφασισμού στην ζώνη, μια α¬ 
νατροπή που μπορεί να γίνει ολο¬ 


κληρωτική στις αμέσως επόμενες 
εκλογές του Συνδικάτου μετάλ¬ 
λου. 

Γι’ αυτό στήριξαν την συμμαχία 
του ΕΡΓΑΣ. όπως φάνηκε στην 
συγκέντρωση που πραγματοποίη¬ 
σε ο Συνδυασμός στην πύλη της 
Ζώνης. 

Δημοσιεύουμε παρακάτω την 
προκήρυξη που κυκλοφορεί ο ΕΡ¬ 
ΓΑΣ σε όλη τη Ζώνη: 

Δραπετσώνα 

Στην τελική ευθεία μπαίνει η 
μάχη του συνδυασμού “ΔΗΜΟΤΙ¬ 
ΚΗ ΕΝΟΤΗΤΑ” με επικεφαλής 
τον Αντώνη Μήλτσο, στη Δραπε¬ 
τσώνα. Σ’ αυτό το συνδυασμό συμ¬ 
μετέχει με τέσσερις υποψήφιους 
συμβούλους η ΟΑΚΚΕ, τους σύ- 
ντροφους Γιάννη Νικολόπουλο, 
Κώστα Κούτελο, Ρούλα Αδαμακο- 
πούλου και Ρένα Κούτελου. 

Ο συνδυασμός πέρασε στην τε¬ 
λευταία περίοδο μια δύσκολη κα¬ 
μπή για τη συγκρότησή του που 
είχε να κάνει με το γεγονός ότι 
διάφορα ταλαντευόμενα και και- 
ροσκοπικά στοιχεία απομακρύν¬ 
θηκαν από κοντά του για να παί¬ 
ξουν σε άλλους συνδυασμούς που 
αν και “μικρομεσαίοι” αρχικά, πή¬ 
ραν τελικά το χρίσμα ισχυρών 
κομματικών μηχανισμών. Αυτό έ¬ 
γινε κυρίως με το συνδυασμό του 
πρώην ΠΑΣΟΚτζή και καιροσκό- 
που δημοτικού συμβούλου Αρα- 
βιάδη. Αυτός ξαφνικά απόσπασε 
την υποστήριξη της καραμανλικής 
Ν.Δ. η οποία εγκατέλειψε το δικό 
της αρχικό υποψήφιο της Ν.Δ. 
Τουλουμτζή. Ταυτόχρονα από¬ 
σπασε και την υποστήριξη του 
ΣΥΝ. 

Όλοι ξαφνικά άρχισαν να μιλά¬ 


νε για δημαρχία Αραβιάδη. 

Σε αυτή ακριβώς τη στιγμή ένα 
μέλος της Διοίκησης του εργατι¬ 
κού συνδικάτου των Λιπασμάτων 
και μέλος της Επιτροπής Σωτηρί¬ 
ας του εργοστασίου, πέρασε σαν 
υποψήφιος στο ψηφοδέλτιο Αρα¬ 
βιάδη. Αυτό ήταν μεγάλο πι- 
σώπλατο χτύπημα στο συνδυασμό 
Μήλτσου, στο βαθμό μάλιστα που 
κανένα μέλος της Επιτροπής και 
του Δ.Σ., προφανώς κάτω από την 
πίεση του ΠΑΣΟΚ, δεν είχε πε¬ 
ράσει στο συνδυασμό του Μήλ¬ 
τσου. Πραγματικά ήταν απογοη- 
τευτικό για πολλούς καλόπιστους 
ανθρώπους και κυρίως για τους 
φίλους του εργοστασίου να βλέ¬ 
πουν το μόνο συνδυασμό που με 
το πρόγραμμά του, ανοιχτά υπο¬ 
στήριξε το εργοστάσιο, να μένει 
δίχως την τυπική στήριξη αυτού 
του εργοστασίου. 

Βέβαια, ο Αραβιάδης εμφανίστη¬ 
κε σαν φίλος του εργοστασίου, αλ¬ 
λά αυτό το είπε μόνο κατ’ ιδίαν 
στους εργάτες, και δεν το έβαλε 
στο πρόγραμμά του, ούτε το είπε 
ανοιχτά. Αντίθετα δηλώνει οπα¬ 
δός της ανάπλασης και των Ολυ¬ 
μπιακών, δηλαδή της ειδικής με¬ 
θόδου για την απομάκρυνση του 
εργοστασίου. 

Παρ’ όλη αυτή την αρνητική 
τροπή των πραγμάτων, ο συνδυα¬ 
σμός Μήλτσου επιβεβαίωσε και α¬ 
νέπτυξε παραπέρα τη γραμμή του 
υπέρ του εργοστασίου και σε μια 
νέα διακήρυξή του κατήγγειλε την 
Ολυμπιάδα στη Δραπετσώνα. 

Η ίδια αυτή διακήρυξη επιβεβαί¬ 
ωσε επίσης και ανέπτυσσε παρα¬ 
πέρα τη θέση αυτού του συνδυα¬ 
σμού ενάντια στη διαφθορά και το 
ρουσφέτι. Αυτό τον διαχωρίζει α¬ 


πό κάθε άλλο συνδυασμό στη 
Δραπετσώνα και τον φέρνει σε μια 
σπάνια πρωτοπόρα θέση γενικά σ’ 
αυτές τις δημοτικές εκλογές. 

Αυτές οι θέσεις για βιομηχανι¬ 
κή ανάπτυξη και ενάντια στο ρου¬ 
σφέτι, δείχνουν το λαϊκό και δη¬ 
μοκρατικό χαρακτήρα των ανθρώ¬ 
πων που δουλεύουν σ’ αυτό το 
συνδυασμό. Δύσκολα θα βρει κα¬ 
νείς υποψήφιο δήμαρχο και συμ¬ 
βούλους που να διακηρύσσουν ότι 
όποιος ψηφίσει το συνδυασμό τους 
δεν θα έχει κανενός είδους προ¬ 
νόμιο μετά τις εκλογές. 

Τώρα ο συνδυασμός Μήλτσου έ¬ 
χει πάρει μια νέα ώθηση. 

Ταυτόχρονα η προκήρυξη της Ο¬ 
ΑΚΚΕ που μοιράστηκε στο εργο¬ 
στάσιο των Λιπασμάτων κατά των 
Ολυμπιακών συνάντησε την πο¬ 
λύ ευνοϊκή στάση των εργατών. 
Αυτή η στάση απέδειξε ότι οι ερ¬ 
γάτες δεν είναι διατεθειμένοι να 
υποκύψουν στις αστικές κομπίνες 
και τα δημαρχιακά παιχνίδια τα 
οποία ετοιμάζουν να κλείσουν το 
εργοστάσιο. Ο Αραβιάδης πολύ 
σύντομα θα αποδειχθεί πόσο εξα- 
πάτησε τους εργάτες των Λιπα¬ 
σμάτων. 

Ο συνδυασμός “ΔΗΜΟΤΙΚΗ Ε¬ 
ΝΟΤΗΤΑ” τώρα έχει ακόμα με¬ 
γαλύτερο ενθουσιασμό από κάθε 
άλλη φορά και συσπειρώνει περισ¬ 
σότερους ανθρώπους στις γραμμές 
του, και πιο πολλούς υποστηρι- 
κτές. Τώρα είναι έτοιμος να χτυ¬ 
πηθεί και να ξεσκεπάσει τους α¬ 
ντιπάλους του και στο επίπεδο της 
γραμμής και οργανωτικά. 

Η κατάσταση στην αρχή της τε¬ 
λικής ευθείας είναι πολύ καλή. Ε¬ 
κείνο που χρειάζεται είναι έντα¬ 
ση της δουλειάς μας. 


ΚΑΤΩ Ο ΔΟΛΟΦΟΝΟΣ ΦΑΤΟΣ ΝΑΝΟ 


συνέχεια από τη σελ. 3 

απ’ όλα τα κόμματα. Γι’ αυτό ε¬ 
πιδίωξαν την πολιτική δίωξη του 
Μπερίσα και την άρση της ασυλί¬ 
ας του, χωρίς όμως να επιτρέπουν 
ταυτόχρονα και τη σύλληψή του: 
Θέλουν να επικρέμεται ως φόβη¬ 
τρο η σύλληψή του, άμα διαβεί το 
Ρουβίκωνα και θελήσει να πάρει 
την εξουσία. 

Ο ΦΟΒΟΣ ΓΙΑ ΤΟ ΚΟΣΟΒΟ 

Η αντιπάθειά τους για τον Μπε¬ 
ρίσα οφείλεται εν πολλοίς στην 
εκτίμηση που κάνουν ότι αυτός εί¬ 
ναι πίσω από την εξέγερση των 
Κοσοβάρων, που ουσιαστικά βά¬ 
ζουν ζήτημα αλλαγής συνόρων. 
Παρόμοιες εκτιμήσεις φαίνεται 
πως κάνει και η κυβέρνηση της 
Δημοκρατίας της Μακεδονίας, α¬ 
φού μέσω του κρατικού ραδιοφώ- 
νου έκανε έκκληση στη διεθνή 
κοινότητα να υποστηρίξει την κυ¬ 
βέρνηση Νάνο, ενώ η εφημερίδα 
Νόβα Μακεντόνια έγραψε πως 
«τυχόν αλλαγή της πολιτικής κα¬ 
τάστασης στην Αλβανία θα επι¬ 
δεινώσει τις σχέσεις με τη Μακε¬ 
δονία» ( Ελευθεροτυπία , 17-9). 

Στο σχηματισμό μιας τέτοιας ε¬ 
ντύπωσης “συνέβαλε” και ο ίδιος 
ο Μπερίσα, που αρκετές φορές με 
εμπρηστικές δηλώσεις προσπάθη¬ 
σε να προσεταιριστεί τους Κοσο- 
βάρους στον αγώνα του εναντίον 
του Νάνο. Νομίζουμε πως αυτή ή¬ 


ταν και η αχίλλειος πτέρνα του. 
Εκεί ακριβώς τον “πάτησε” και ο 
Νάνο και οι ΗΠΑ και η ΕΕ και, 
κυρίως, η Ρωσία, που δε θέλει με 
τίποτε να χάσει τον άνθρωπό της 
στην Αλβανία. 

Όσο όμως και να έχει προκα- 
λέσει το φόβο για τις θέσεις του 
στο ζήτημα του Κόσοβου ο Μπε¬ 
ρίσα, ο πραγματικός υποστηρικτής 
των αποσχιστών Κοσοβάρων εί¬ 
ναι ο ίδιος ο Νάνο και οι προστά¬ 
τες του Ρώσοι. Απλά, όπως πάντα 
κάνουν, αφήνουν τους άλλους να 
βγάλουν το φίδι από την τρύπα και 
να γευτούν οι ίδιοι τα επινίκια. 
Σάμπως ο ίδιος ο Νάνο και τα στε¬ 
λέχη του δεν έχουν κάνει επανει¬ 
λημμένα εμπρηστικές δηλώσεις 
πχ. για βομβαρδισμό των Σέρβων, 
ότι είναι νόμιμη αντίσταση του 
“αλβανικού λαού” του Κόσοβου - 
και επομένως χρειάζεται διεθνή υ¬ 
ποστήριξη- ο “αγώνας” του ΑΣΚ; 
Δεν υποστηρίζει την ανάρτηση 
αλβανικών σημαιών στη Δημο¬ 
κρατία της Μακεδονίας; 

Η αλήθεια μάλιστα είναι ότι ο 
Νάνο είναι πίσω από τον ΑΣΚ, 
και όχι ο Μπερίσα. Αυτό φαίνε¬ 
ται σε δύο σημεία. 

Στην αρχή της τελευταίας κρί¬ 
σης, επειδή ο Νάνο και οι Ρώσοι 
φοβήθηκαν πραγματικά μήπως ο 
Μπερίσα προσεταιριστεί τη μάζα 
των Κοσοβάρων και ρίξει τον Νά¬ 


νο, έβαλαν τον υΟΚ, το λεγόμενο 
“Απελευθερωτικό Στρατό του Κό¬ 
σοβου”, να βγάλει ανακοίνωση 
υποστήριξης της νόμιμης κυ¬ 
βέρνησης (η είδηση αυτή ανακοι¬ 
νώθηκε από τα ελληνικά κανά¬ 
λια εκείνες τις μέρες). Ο ΑΣΚ εί¬ 
ναι με τον, υποτίθεται, μετριοπα¬ 
θή Νάνο, και όχι με τον εθνικιστή 
(όπως λέει και ο Τσόχατζόπουλος) 
Μπερίσα 

Το κυριότερο όμως είναι άλλο. 
Ας το σκεφτεί ο καθένας και ας 
βγάλει τα συμπεράσματά του. Ό¬ 
σο διάστημα ήταν ο Μπερίσα κυ¬ 
ρίαρχος στην Αλβανία (και δεν ή¬ 
ταν λίγα αυτά τα χρόνια), η κα¬ 
τάσταση στο Κόσοβο μπορεί να 
μην ήταν η καλύτερη, αλλά δεν 
ήταν και το σημερινό χάλι. Δεν 
υπήρχε καν ο ΑΣΚ. Ο Ρουγκόβα, 
ο πολιτικός ηγέτης των Αλβανών 
του Κόσοβου, που ήταν (και είναι) 
από τους σχετικά πιο μετριοπα¬ 
θείς που θα μπορούσαν να υπάρ¬ 
ξουν μέσα στο συνολικό αλβανι¬ 
κό εθνικισμό, δεν είχε θέσει μέχρι 
τότε θέμα ανεξάρτητου Κόσοβου. 
Το φαινόμενο να δημιουργείται 
κίνημα (και μάλιστα στρατιωτικό) 
απόσχισης από τη Γιουγκοσλαβί¬ 
α πρωτοπαρουσιάστηκε και εντά- 
θηκε στο διάστημα που ήρθε στην 
εξουσία ο Νάνο, και μάλιστα οι 
εξελίξεις ήταν ταχύτατες. 

Νομίζουμε πως αυτό το πραγ¬ 


ματικό γεγονός αρκεί να βγάλει 
τα σωστά συμπεράσματα ο κάθε 
καλόπιστος αναγνώστης για τις 
σχέσεις ΑΣΚ και Φάτος Νάνο. 

Ο ΒΡΩΜΙΚΟΣ ΡΟΛΟΣ ΤΗΣ 
ΕΛΛΑΔΑΣ 

Η ελληνική κυβέρνηση, αλλά 
και σύσσωμη η αντιπολίτευση, 
στήριξε με νύχια και με δόντια το 
σοσιαλφασίστα Νάνο στην εξου¬ 
σία. Όταν αυτός κινδύνευε με κα¬ 
τάρρευση, ο προεδρεύων του Συμ¬ 
βουλίου της Ευρώπης Γ. Παπαν- 
δρέου κυριολεκτικά έσυρε μια α¬ 
ποστολή του Συμβουλίου στην 
Αλβανία προκειμένου να στηρι- 
χθεί ο εκλεκτός του και να απει- 
ληθεί με απομόνωση ο Μπερίσα. 

Δεν είναι όμως μόνο αυτό. Τώ¬ 
ρα φάνηκε πραγματικά ο σκοπός 
της αποστολής του ελληνικού εκ- 
στρατευτικού σώματος στην Αλ¬ 
βανία: Η στήριξη του Νάνο με 
στρατιωτικά μέσα. Και δεν ανα¬ 
φερόμαστε εδώ μόνο στην επερώ- 
τηση τριών βουλευτών του δεξιού 
ιταλικού κόμματος “Εθνική Συμ¬ 
μαχία” προς τον υπουργό Εξωτε¬ 
ρικών Ντίνι, με την οποία ζητούν 
να μάθουν αν ανάμεσα στους κου- 
κουλοφόρους αστυνομικούς που 
χτύπησαν τους διαδηλωτές στις 14 
Σεπτέμβρη ήταν και άτομα από 
την ελληνική στρατιωτική δύνα¬ 
μη που στρατοπεδεύει 10 χλμ. Βό¬ 
ρεια των Τιράνων. 

Αναφερόμαστε σε μια συνέντευ¬ 
ξη ανώνυμου αξιωματικού της αλ¬ 
βανικής αστυνομίας που δημο¬ 


σιεύτηκε στην εφημερίδα Αΐδαηίιι 
στα τέλη Αυγούστου και μέρος της 
οποίας αναδημοσιεύει η Ελευθε¬ 
ροτυπία στις 22 Σεπτέμβρη. Δια¬ 
βάζουμε: 

«“Ντράπηκα που είμαι Αλβα¬ 
νός ”, φέρεται να δήλωσε. Και 
ντράπηκε γιατί, όπως είπε, πήρε 
οδηγίες από το αρχηγείο της α¬ 
στυνομίας να παραδώσει σε Έλ¬ 
ληνες στρατιώτες τη φρουρά του 
σπιτιού του Φατός Νάνο κατά τη 
διάρκεια μιας διαδήλωσης που εί¬ 
χε κριθεί επικίνδυνη. Ο αξιωμα¬ 
τικός αυτός στη συνέντευξή του 
ήταν λάβρος κατά της Ελλάδας, 
προτάσσοντας την ηθική και α¬ 
στυνομική ατίμωση του σώματος 
από τους Έλληνες στρατιώτες. Με 
μια διαφορά: Σ’ εκείνη τη διαδή¬ 
λωση οι ένστολοι που φρουρού¬ 
σαν το σπίτι του Νάνο είχαν στρέ¬ 
ψει τα όπλα τους στο πλήθος που 
πολιορκούσε την είσοδο. Το σε¬ 
νάριο που έπλεξε ο ανώνυμος α¬ 
ξιωματικός ήταν συνέχεια ενός 
άλλου δημοσιεύματος, που είχε 
βγει μια μέρα πριν απ’ αυτό. Η 
“Ριλίντια Ντιμοκρατίκε” είχε βγει 
με πρωτοσέλιδο τίτλο “120 Έλ¬ 
ληνες στρατιώτες έτοιμοι να ανοί¬ 
ξουν πυρ κατά διαδηλωτών έξω 
από το σπίτι του Νάνο ”». 

Πρόκειται για άμεση ανάμειξη 
στα εσωτερικά της γειτονικής μας 
χώρας, και μάλιστα υπέρ του σο- 
σιαλφασισμού, και σαν τέτοια πρέ¬ 
πει να καταδικαστεί απερίφραστα 
απ’ όλους. 

Το σκάνδαλο Λεβίνσκι 


Ο ΒΡΟΜΙΚΟΣ ΜΠΙΑ ΚΑΙ ΟΙ ΦΙΛΟΙ ΤΟΥ 


Τώρα φάνηκε πόσο δικός 
τους ήταν. 

Κανονικά θα περίμενε κα¬ 
νείς, όταν ένας πρόεδρος των 
ΗΠΑ συλλαμβάνεται σαν 
ψεύτης, μοιχός και αρκετά ι¬ 
διόρρυθμος σεξουαλικά, να 
σηκώνεται μια κραυγή δικαί¬ 
ωσης από όλους τους αντια- 
μερικανισμούς της γης, ιδιαί¬ 
τερα από τους συντηρητικούς 
και αντιφιλελεύθερους αντια- 
μερικανισμούς των τριτοκο¬ 
σμικών δικτατοριών. Κι όμως 
ο Κλίντον βρήκε υπερασπι¬ 
στές ακριβώς σε ό,τι πιο μαύ¬ 
ρο υπάρχει σ’ αυτόν τον πλα¬ 
νήτη. Ρωσία, Κίνα, Κούβα, Ι¬ 
ράν, μουλάδες ψευτοκομμου- 
νιστές και σοβινιστές υποστή¬ 
ριξαν παντού τον άνθρωπό 
τους, αυτό τον μεγάλο φίλο 
των ανατολικών και νότιων 
φασισμών. Όλοι αυτοί ξέρουν 
πολύ καλά τι χάνουν αν πέσει 
από την εξουσία των ΗΠΑ αυ¬ 
τό το επιδέξιο υποκείμενο που 
παριστάνει τον φιλελεύθερο 
και είναι ο νέος Πάλμερστον 
στην υπηρεσία του Κρεμλίνου. 

Ο φιλελευθερισμός του Κλίντον 
είναι η ελευθερία της πολιτικής 
συνδιαλλαγής και σύμπλευσης με 
τη Ρωσία, την Κίνα και το Ιράν 
στο όνομα της ελευθερίας του ε¬ 
μπορίου μαζί τους. 

Αυτού του είδους ο οικονομι¬ 
κός φιλελευθερισμός είναι στην 
πραγματικότητα, και ήταν πάντα, 
ο μεγαλύτερος σύμμαχος του φα¬ 
σισμού. Αυτό ακριβώς έγινε στον 
Β' Παγκόσμιο Πόλεμο όταν οι 
Αγγλο-Αμερικάνοι υποχωρούσαν 
στον Χίτλερ, ενώ η πηγή αυτού 
του είδους της αρρώστιας πρωτο- 
φανερώθηκε στη σύμπλευση των 
εγγλέζων οπαδών του ελεύθερου 
εμπορίου με τη Ρωσία, με την τσα¬ 
ρική πολιτική στα τέλη του 18 
αιώνα. 

Χάρη σ' αυτή την ιδιόμορφη ε¬ 
νότητα του φασισμού και μιας ι¬ 
σχυρής μερίδας του οικονομικού 
φιλελευθερισμού βλέπουμε τούτη 
τη στιγμή το διεθνές μέτωπο στή¬ 
ριξης του Κλίντον από πολιτικές 
ηγεσίες και αστούς διανοούμε¬ 
νους σε όλο τον κόσμο. 

Πολλοί από αυτούς, είναι αλή¬ 
θεια, έχουν χάψει το παραμύθι της 
προπαγάνδας Κλίντον και της σο- 
σιαλφασιστικής προπαγάνδας γε¬ 
νικότερα, ότι εκείνο που κρΐνε- 
ται στις ΗΠΑ τώρα είναι η ελευ¬ 
θερία της προσωπικής ζωής από 
την εισβολή στην πολιτική ενός 
υπερσυντηρητικού ηθικολογικού 
πουριτανισμού. Πραγματικά φτά¬ 
νει ως την έσχατη γελοιότητα να 
βλέπει κανείς ορκισμένους σο- 
σιαλφασίστες, σοβινιστές και θρη¬ 
σκόληπτους, να ξεσηκώνονται 
παντού σήμερα εναντίον του “φα¬ 
σιστικού” διωγμού του Κλίντον, 
και των “ιεροεξεταστών” που θέ¬ 
λουν να τον τιμωρήσουν για την 
προσωπική του ζωή. 

Στη δίκιά μας χώρα βέβαια, ό¬ 
που ο πλούσιος σοσιαλφασισμός 
κρύβεται κάτω από μια λεπτή 
κρούστα φιλελευθερισμού και ό¬ 


που η ρώσικη γραμμή περνάει πά¬ 
ντα με την ταχύτητα του ηλεκτρι¬ 
σμού, σύσσωμη και θορυβωδώς η 
πολιτική μας ηγεσία τάχθηκε με 
το μέρος του “Μπιλ” (“και βέβαια 
είμαι με τον Μπιλ” , Λαλιώτης 
στην Ελευθεροτυπία της 24 Σε¬ 
πτέμβρη). 

Η αλήθεια είναι ότι, πέρα από 
τους πολιτικούς λόγους, η σύ¬ 
μπλευση με τον “Μπιλ” είναι εν- 
στικτώδικη για τη δική μας αστι¬ 
κή τάξη. Τι σημασία έχει γι αυτή 
την εντελώς σάπια και δίχως χα¬ 
ρακτήρα τάξη η σεξουαλική παρε¬ 
νόχληση, η ψευδορκία, ή ακόμα 
περισσότερο η παρότρυνση τρίτων 
σε ψευδορκία, βασικά παραπτώ¬ 
ματα για τα οποία διώκεται ο 
“Μπίλι”; Αυτοί εδώ αν δεν πουν 
ψέματα στο δικαστήριο οι ίδιοι 
και αν οι φίλοι τους δεν τους κα- 
λύψουν με ψέματα, και αν δεν πα- 
ρενοχλήσουν τα θηλυκά που δου¬ 
λεύουν σαν υφιστάμενοί τους, θε¬ 
ωρούνται στους κύκλους τους ε¬ 
ντελώς ηλίθιοι και καθυστερημέ¬ 
νοι άνθρωποι. 

Πάντως το γενικό χάπι που σερ¬ 
βίρει παντού η προπαγάνδα υπέρ 
του Κλίντον είναι ότι ο άνθρω¬ 
πος διώκεται για τη σεξουαλική 
του συμπεριφορά σε ιδιωτικές 
στιγμές. 

Αυτό είναι μεγάλο ψέμα. Ο Κλί¬ 
ντον διώκεται βασικά σαν ψεύ¬ 
δορκος που έσπρωξε και υφιστα¬ 
μένους του σε ψευδορκία. Η σε¬ 
ξουαλική του συμπεριφορά κάθι¬ 
σε στο εδώλιο για πρώτη φορά ό¬ 
ταν αυτός κατηγορήθηκε από μια 
άλλη γυναίκα, την Πόλα Τζόουνς, 
για σεξουαλική παρενόχληση, και 
για δεύτερη φορά όταν ψευδομαρ¬ 
τύρησε ότι δεν είχε σεξουαλικές 
σχέσεις με την Λεβίνσκι. Αυτή η 
τελευταία είχε καλεστεί στο δι¬ 
καστήριο σαν μάρτυρας για την 
υπόθεση Πόλα Τζόουνς. 

Η Λεβίνσκι δηλαδή ήταν αρχι¬ 
κά ένα ενδιάμεσο πρόσωπο στην 
υπόθεση μιας σεξουαλικής παρε¬ 
νόχλησης. Η φύση της έρευνας του 
εισαγγελέα Κέννεθ Σταρ ήταν α¬ 
πό τότε ως τα σήμερα να αποδεί¬ 
ξει ότι ο Κλίντον και ο Λευκός 
Οίκος είχαν επιδοθεί σε μια ολό¬ 
κληρη εκστρατεία ψεμάτων και 
εκβιασμών για να καλύψουν τον 
Πρόεδρο τόσο στην υπόθεση Πό¬ 
λα Τζόουνς αρχικά, όσο και στην 
υπόθεση Λεβίνσκι στη συνέχεια. 
Αυτά που εμφανίζονται από τους 
υποστηριχτές του Κλίντον ότι εί¬ 
ναι γαργαλιστικές λεπτομέρειες 
από τη σεξουαλική του ζωή για 
να τον εκθέσουν δήθεν στον αμε¬ 
ρικάνικο λαό, δεν είναι παρά προ¬ 
ϊόντα της τακτικής του Κλίντον 
να διαψεύδει τις σεξουαλικές του 
σχέσεις με τη Λεβίνσκι. Η αμερι¬ 
κάνικη δικαιοσύνη δεν κατηγό¬ 
ρησε ποτέ τον Κλίντον ότι είχε 
αυτού του είδους τις σεξουαλικές 
σχέσεις ή τις άλλες, ούτε την εν- 
διέφερε αν αυτές ήταν φυσιολο¬ 
γικές ή όχι, ούτε ακόμα υπήρξε 
ποτέ κατηγορία ενάντιά του για 
μοιχεία κλπ. Μετά μάλιστα από 
την αθώωσή του στην υπόθεση 
Πόλα Τζόουνς, όλο κι όλο το ζή¬ 


τημα ήταν η ψευδορκία και η συ¬ 
γκάλυψη. Η ψευδορκία του απο¬ 
δείχτηκε παταγωδώς όταν διαπι¬ 
στώθηκε ότι ήταν δικός του ο λε- 
κές πάνω στο φόρεμα της Λεβίν- 
σκι. Για να πείσει τότε ο Κλίντον 
το δικαστήριο ότι δεν είχε ψευ¬ 
δορκήσει άρχισε να χτίζει νομικές 
κατασκευές σχετικά με το τι εί¬ 
ναι σεξουαλική σχέση. Στο σημείο 
αυτό είναι που υποχρέωσε το δι¬ 
καστήριο να δώσει έμφαση στις 
ερωτικές του επαφές, και να τον 
ρωτάει αν η α' ή η β' συμπεριφο¬ 
ρά του με την Λεβίνσκι είναι 
σεξουαλική πράξη ή όχι. Εκεί εί¬ 
ναι που ο “Μπιλ” διασύρθηκε και 
γελοιοποιήθηκε παγκοσμΐως. 

Το ίδιο ακριβώς συμβαίνει και 
στο καθαρά πολιτικό επίπεδο. Ο 
Κλίντον δεν κατηγορείται από 
τον αμερικάνικο λαό κύρια για τη 
σεξουαλική του συμπεριφορά με 
εξαίρεση τους πουριτανούς σ’ αυ¬ 
τά τα ζητήματα. Ούτε κατηγορεί- 
ται τόσο για την απιστία του. Η 
πτώση του στη συνείδηση του κό¬ 
σμου προέρχεται από το γεγονός 
ότι αποδείχτηκε ψεύτης. Και μά¬ 
λιστα όχι απλά ψεύτης στο δικα¬ 
στήριο, αλλά ψεύτης στο λαό. Ό¬ 
λοι θυμούνται την τηλεοπτική 
διαβεβαίωση αυτού του μεγάλου 
υποκριτή, με στόμφο και με στα¬ 
θερό ύφος προς τον αμερικάνικο 
λαό, ότι δεν είχε καμιά σεξουα¬ 
λική σχέση “με αυτήν την κυρία 
Λεβίνσκι”. 

Είναι γεγονός βέβαια ότι η ρε- 
μπουμπλικανική αντιπολίτευση 
και οι πουριτανοί ποντάρισαν πο¬ 
λιτικά πάνω σε μια αντιπάθεια 
που προκάλεσε στο λαό τόσο η 
απιστία, όσο και η σεξουαλική συ¬ 
μπεριφορά του Κλίντον. Οι υ- 
ποστηριχτές του Κλίντον επιτί¬ 
θενται σ’ αυτήν ακριβώς την α¬ 
ναντίρρητη αρνητική διάθεση που 
δημιουργούν οι αποκαλύψεις μέ¬ 
σα στη μάζα για να συσπειρώσουν 
τους φιλελεύθερους στα ζητήμα¬ 
τα της σεξουαλικής ζωής, και γε¬ 
νικά όσους απεχθάνονται τον 
θρησκευτικού τύπου πουριτανι¬ 
σμό, ο οποίος αποτελεί παράδο¬ 
ση στις διαμαρτυρόμενες χώρες. 
Οι υπερασπιστές του Κλίντον λοι¬ 
πόν μιλάνε για υποκρισία του λα¬ 
ού αφού λίγο - πολύ καταγίνεται 
και ο ίδιος με τέτοιες πρακτικές. 

Όμως η διαφορά βρίσκεται στο 
εξής: Ότι οι άνθρωποι του λαού 
ή ακόμα τα οικονομικά στελέχη 
της αστικής τάξης, δεν κερδίζουν 
τη θέση τους στη ζωή προβάλλο¬ 
ντας τον εαυτό τους σαν υπόδειγ¬ 
μα οικογενειάρχη και συνεπή θρη¬ 
σκευόμενου. Ο Κλίντον, όπως και 
κάθε πρόεδρος των ΗΠΑ εμφα¬ 
νίζεται στο λαό, όχι μόνος του, 
σαν άτομο, ανεξάρτητα από την 
προσωπική του ζωή. Αλλά εμφα¬ 
νίζεται σαν μέλος και αρχηγός οι¬ 
κογένειας μαζί με όλη του την οι¬ 
κογένεια. Το ίδιο προβάλλει σαν 
πολιτκή του ιδιότητα και το γε¬ 
γονός ότι είναι θρησκευόμενος. 
Αυτή η εικόνα είναι ουσιαστικό 
τμήμα της πολιτικής του προπα¬ 
γάνδας και της πολιτικής του δέ¬ 
σμευσης γι’ αυτό το αξίωμα. Αυ¬ 


τή η εικόνα εξασφαλίζει στις μά¬ 
ζες την τήρηση από τον πρόεδρό 
τους των αρχών που η ίδια η μάζα 
δεν μπορεί να τηρήσει ή που ιστο¬ 
ρικά είναι ξεπερασμένες και δεν 
πρέπει να τηρήσει. 

Αν ο Κλίντον είχε συγκρουστεί 
με την εικόνα του αιώνιου πιστού 
συζύγου και με την εικόνα του θρή¬ 
σκου ανθρώπου που τόσο προσε¬ 
κτικά φιλοτέχνησε την πρώτη τε¬ 
τραετία, οι απιστίες του και οι σε¬ 
ξουαλικές του συνήθειες δεν θα εί¬ 
χαν κανένα ιδιαίτερο βάρος. Όμως 
η υποκρισία είναι ολότελα δίκιά 
του, όταν η ζωή του συγκρούεται 
σκανδαλωδώς με αυτή την εικόνα. 

Αυτός ο πολιτικός απατεώνας 
τρελαίνεται για τις ψήφους των 
πουριτανών όταν πάει για πρόε¬ 
δρος, αλλά σαν πρόεδρος τους κα¬ 
τηγορεί για υποκρισία όταν τον 
καταγγέλλουν ότι συμπεριφέρεται 
σαν ρωμαίος αυτοκράτορας ή έστω 
σαν μοντέρνος φιλελεύθερος. 

Όλη η υποκρισία λοιπόν είναι με 
τους υποστηρικτές του Κλίντον. 
Αλλά είναι και η σαπίλα όταν προ¬ 
σπαθούν να επιβάλουν αναγνώρι¬ 
ση και στα ήθη του σαν απόλυτα 
φυσιολογικά. Όμως οι σεξουαλι¬ 
κές του σχέσεις δείχνουν έναν άν¬ 
θρωπο που βαθιά περιφρονεί τις γυ¬ 
ναίκες και αντλεί ηδονή ακριβώς 
από την ταπείνωση που τους επι¬ 
βάλλει. Η σεξουαλική συμπεριφο¬ 
ρά είναι ιδιωτική υπόθεση αλλά ό¬ 
πως κάθε ιδιωτική υπόθεση έτσι κι 
αυτή αντανακλά το χαρακτήρα ε¬ 
νός ανθρώπου. Η σεξουαλική συ¬ 
μπεριφορά αυτού του τύπου απένα¬ 
ντι στην Πόλα Τζόουνς και τη Λε- 
βίνσκι έχει ένα κοινό χαρακτηρι¬ 
στικό: την ταπείνωση αυτών των 
γυναικών. Και αυτό δεν έχει σχέ¬ 
ση με το είδος της σεξουαλικής ε¬ 
παφής που προτιμούσε ο “Μπιλ”, 
αλλά με τη χρήση του από τον 
“Μπιλ”. Η ηδονή του είναι τμήμα 
της άσκησης της πολιτικής του ε¬ 
ξουσίας και μάλιστα προϊόν της. 
Στην περίπτωση της Τζόουνς κα- 
λεί τους φρουρούς του να του φέ¬ 
ρουν μια άγνωστη γυναίκα που τη 
μεταχειρίζεται σαν πόρνη με τη με¬ 
γαλύτερη ωμότητα, ενώ στην πε¬ 
ρίπτωση της Λεβίνσκι καταφέρνει 
στην ίδια σκηνή να ενώσει την ά¬ 
σκηση της πολιτικής του εξουσίας 
με την σεξουαλική του σχέση (ένα 
τηλεφώνημα από το οβάλ γραφεί¬ 
ο, την ώρα που δέχεται τις περι¬ 
ποιήσεις της Λεβίνσκι). 

Αυτός είναι ο ερωτικός κόσμος 
ενός φασίστα αστού. Και αφού εί¬ 
ναι ο ίδιος που ουσιαστικά φέρνει 
στο φως αυτόν τον κόσμο - όπως 
εξηγήσαμε πριν - το κοινό δεν έ¬ 
χει παρά να βγάζει τα συμπεράσμα- 
τά του. 

Πραγματικά αυτόν τον τύπο ό¬ 
που και να τον πιάσει κανείς βρω¬ 
μάει. Και το ότι επιβιώνει είναι μό¬ 
νο αποτέλεσμα του ότι όλη η αμε¬ 
ρικάνικη αστική τάξη βρωμάει και 
ότι η παγκόσμια αστική τάξη βρω¬ 
μάει. Και δεν αναφερόμαστε εδώ 
στην άμεση κάλυψη ή υποστήριξη 
που του δίνουν. Μιλάμε για το γε¬ 
γονός ότι μπορεί να εμφανίζεται 
σαν επιτυχημένος πρόεδρος. Ο α¬ 


μερικάνικος λαός δεν τον απο¬ 
δέχεται επειδή ο ίδιος ο λαός έ¬ 
χει σαπίσει, αλλά με την απλή 
σκέψη ότι είναι επιτυχημένος 
πρόεδρος. 

Αλλά αν αυτός ο κανάγιας εμ¬ 
φανίζεται σαν πετυχημένος πρό¬ 
εδρος είναι μόνο και μόνο γιατί 
και στο εσωτερικό και στο διε¬ 
θνές επίπεδο δεν βρίσκει τις δη¬ 
μοκρατικές, ειρηνόφιλες δυνάμεις 
που θα μπορούσαν να τον ξεσκε¬ 
πάσουν. Εκεί για παράδειγμα ό¬ 
που εμείς τον ξέρουμε καλά, δη¬ 
λαδή στις διεθνείς σχέσεις, έχου¬ 
με διαπιστώσει ότι μπορεί να εμ¬ 
φανίζεται σαν ειρηνοποιός επει¬ 
δή σύσσωμη η αμερικάνικη και η 
ευρωπαϊκή αστική τάξη έχουν 
στοιχιστεί πίσω του, στηρίζοντας 
παντού φασισμούς ενάντια στους 
λαούς. Ποιος απόδειξε και ποιος 
φανέρωσε στον αμερικάνικο λαό 
ότι ο Κλίντον είναι συνώνυμο της 
λέξης πόλεμος και της λέξης δι¬ 
κτατορία; Σύντομα θα φανεί ότι 
δεν υπήρξε χειρότερο υποκείμε¬ 
νο στην ηγεσία του αμερικάνικου 
ιμπεριαλισμού. Με τον ίδιο τρό¬ 
πο ο ίδιος αυτός άνθρωπος λει¬ 
τουργώντας σαν τέλειος καιρο- 
σκόπος και σαν κεντριστής στην 
εσωτερική αμερικάνικη πολιτική 
σκηνή μπορεί να περνάει όλες τις 
δυσκολίες καβαλώντας πάνω στο 
ρεύμα και τις διαθέσεις της στιγ¬ 
μής. Οι αντιφάσεις της πολιτικής 
του απλά δεν έχουν ξεσπάσει α¬ 
κόμα. 

Από αυτή την άποψη με το να 
τον κρατάει στην εξουσία ο αμερι¬ 
κάνικος λαός λέει το εξής προς 
τους αντιπάλους του Κλίντον: κύ¬ 
ριοι, αν θέλετε να τον ρίξετε πρέ¬ 
πει να ξεσκεπάσετε την πολιτική 
του και όχι μόνο την κρεβατοκά¬ 
μαρά του και τα ψέματα αυτής της 
κρεβατοκάμαρας. Εκεί έγκειται ο 
οππορτουνισμός των Ρεμπουμπλι- 
κάνων. Θέλουν να καθαιρέσουν έ¬ 
ναν πρόεδρο που κακομεταχειρί¬ 
στηκε δύο γυναίκες και εξαπάτη- 
σε ένα δικαστήριο, ενώ συντάσσο- 
νται μαζί του όταν κακομεταχει¬ 
ρίζεται έναν ολόκληρο πλανήτη 
και εξαπατά όλη την υφήλιο. 

Πουθενά δεν υπάρχει εύκολος 
δρόμος. Η ατομική ηθική του Κλί¬ 
ντον πρέπει να αποδειχθεί τμήμα 
της άθλιας πολιτικής του ηθικής. 
Ως τότε ο αμερικάνικος λαός θα 
ανέχεται τα βίτσια του λέγοντας: 
αυτός ο παλιάνθρωπος ξέρει καλά 
τη δουλειά του προέδρου των Η¬ 
ΠΑ. 

Από μια άποψη αυτό είναι εξαι¬ 
ρετικό δίδαγμα: η αληθινή ήττα ε¬ 
νός πολιτικού είναι η ήττα της πο¬ 
λιτικής του γραμμής. Ο απατεώ¬ 
νας και βιαστής Κλίντον θα μείνει 
πρόεδρος όσο ο πρόεδρος Κλίντον 
δεν έχει αποδειχθεί σαν διεθνής α¬ 
πατεώνας και βιαστής του πλανή¬ 
τη. (Κάτι ανάλογο δεν ίσχυε και 
για τον δικό μας “Μπιλ” τον επο- 
νομάζομενο Ανδρέα; Τα προσωπι¬ 
κά του ελαττώματα ποτέ δεν μα¬ 
ταίωσαν την πολιτική του πορεία, 
όσο αυτή η πορεία δεν αποκαλύ¬ 
φθηκε σαν ελαττωματική). 













